30 03 '18 11:15\nΧαρά Γιαννακάκη (Αρχαιολόγος)\nΤο Υστερορωμαϊκό Τείχος περιβάλλει το λόφο της ακρόπολης και του Παλαιοκάστρου και είναι το πρώτο μνημείο που συναντά ο επισκέπτης που εισέρχεται στον αρχαιολογικό χώρο από τη νότια είσοδο. Είναι γνωστό πως η Σπάρτη των κλασικών χρόνων δεν διέθετε τείχη. Τα πρώτα οχυρωματικά έργα και το τείχος που περιέβαλλε τις τέσσερις από τις πέντε κώμες που απάρτιζαν την αρχαία Σπάρτη χρονολογούνται στα τέλη του 4ου και στον 3ο αιώνα π.Χ., όταν η άλλοτε ένδοξη πόλη–κράτος είχε αρχίσει να εξασθενεί και να μπαίνει στο περιθώριο των εξελίξεων. Η ύστερη ρωμαϊκή οχύρωση πιθανότατα συσχετίζεται με τις επιδρομές των Ερούλων (267 μ.Χ.) και του Αλάριχου (396 μ.Χ.). Το τείχος είναι μια ισχυρή κατασκευή από αργούς λίθους και οπτοπλίνθους αλλά και από μεγάλο αριθμό λιθοπλίνθων και αρχιτεκτονικών μελών από τα παλαιότερα οικοδομήματα της ακρόπολης και της αγοράς.\nΗ Ρωμαϊκή Στοά βρίσκεται στο νοτιοανατολικό τμήμα του πλατώματος του Παλαιοκάστρου. Πρόκειται για ένα εντυπωσιακό οικοδόμημα του α’ μισού του 2ου αιώνα μ.Χ. (125–150 μ.Χ.), που λειτουργούσε ως το νότιο όριο της αγοράς των ρωμαϊκών χρόνων.\nΜε τα δεδομένα που προέκυψαν από την αρχαιολογική έρευνα το μνημείο αποκαθίσταται ως διώροφη στοά, πιθανού συνολικού μήκους 187,60 μ. και πλάτους 14,50 μ. και με προσανατολισμό Δ–Α. Η Ρωμαϊκή Στοά ήταν διώροφη στο μεγαλύτερο τμήμα της νότιας πρόσοψής της και μονώροφη στη βόρεια, λόγω της κατωφέρειας του εδάφους από βορρά προς νότο. Δωρική κιονοστοιχία αναπτυσσόταν τόσο στη βόρεια όσο και στη νότια πλευρά, ενώ στο εσωτερικό της στοάς τοποθετείται κιονοστοιχία κορινθιακού ρυθμού. Το δυτικό τμήμα της σχεδόν εφάπτεται με την ανατολική πλευρά του Κυκλοτερούς Οικοδομήματος και το ανατολικό, όπου υπήρχε σειρά καμαροειδών δωματίων, εντοπίζεται βόρεια του Υστερορωμαϊκού Τείχους. Η διαφοροποίηση επιπέδων στα αποκαλυφθέντα τμήματα του οικοδομήματος οφείλεται στο ανάγλυφο του εδάφους της περιοχής.\nΕντός της απαλλοτριωμένης έκτασης του αρχαιολογικού χώρου έχει αποκαλυφθεί η δυτική στενή πλευρά της στοάς, που είναι κατασκευασμένη από σειρές οπτοπλίνθων και στρώσεις ασβεστοκονιάματος και εδράζεται σε συμπαγή κρηπίδα από μικρούς λίθους και κονίαμα. Ο τοίχος αυτός πιθανόν αντιστοιχεί στον πρώτο όροφο του οικοδομήματος.\nΗ στοά, όπως τεκμηριώνεται ανασκαφικά, υπέστη πολλές επεμβάσεις και μετασκευές κατά τους βυζαντινούς χρόνους, από τον 12ο έως και τα μέσα του 14ου αιώνα. Πρόκειται για ένα ιδιαίτερα σημαντικό μνημείο για την τοπογραφία της ρωμαϊκής Σπάρτης και πιθανότατα σχετίζεται με τις μεγάλης έκτασης οικοδομικές επεμβάσεις και διαμορφώσεις που πραγματοποιήθηκαν στην περιοχή της αγοράς στα μέσα του 2ου αιώνα μ.Χ., επί Γάιου Ιούλιου Ευρυκλή Ηρκλανού.\nΤο λεγόμενο Κυκλοτερές Οικοδόμημα δεσπόζει στο νοτιοανατολικό και χαμηλότερο τμήμα του αρχαιολογικού χώρου της ακρόπολης, στην περιοχή που τοποθετείται η αγορά της πόλης. Ουσιαστικά πρόκειται για μία οριοθέτηση, ανάδειξη και διαμόρφωση σε κυκλικό πλάτωμα ενός φυσικού χαμηλού λόφου, με την κατασκευή γύρω από αυτόν ενός ισχυρού ημικυκλικού αναλημματικού τοίχου, από τον οποίο προήλθε και η συμβατική ονομασία του μνημείου. Ο τοίχος αποτελείται από μία κρηπίδα τριών βαθμίδων πάνω στην οποία εδράζονται σειρές κροκαλοπαγών ορθοστατών μεγάλου μεγέθους, που εναλλάσσονται με λεπτότερες στρώσεις από μαρμάρινες λιθοπλίνθους. Ο στιβαρός καμπύλος τοίχος εσωτερικά συνίσταται κυρίως από μεγάλους ακατέργαστους λίθους. Στο δυτικό πέρας του γωνιάζει οργανικά με δεύτερο τοίχο παρόμοιας κατασκευής, στη θέση του οποίου ανεγέρθηκε ναός τον 10ο αιώνα μ.Χ. Σε επαφή σχεδόν με το ανατολικό τμήμα του Κυκλοτερούς Οικοδομήματος, τον 2ο αιώνα μ.Χ. κατασκευάστηκε μνημειακή στοά, ενώ μεταξύ των δύο αυτών μνημείων έχει αποκαλυφθεί ισχυρή κατασκευή που συνίσταται από μικρούς αργούς λίθους και πλούσιο ασβεστοκονίαμα και εν μέρει υπόκειται της κρηπίδας του Κυκλοτερούς Οικοδομήματος. Η επέμβαση αυτή, που σκοπό είχε να υποστυλώσει και να εξασφαλίσει τη στατικότητα του μνημείου, χρονολογείται στους ρωμαϊκούς χρόνους, πριν από την ανέγερση της Ρωμαϊκής Στοάς.\nΟι κατασκευές που υπήρχαν στην επιφάνεια του υψώματος σώζονται αποσπασματικά και σήμερα είναι καταχωμένες για λόγους προστασίας. Στον φυσικό βράχο έχουν αποκαλυφθεί κυκλικά λαξεύματα, τμήμα μαρμάρινης βάσης αγαλμάτων των ρωμαϊκών χρόνων και, στα βόρεια, 22 ορθογώνιοι λίθοι από πωρόλιθο, που διευθετούνται σε σχεδόν ομόκεντρα ημικύκλια. Τα λείψανα αυτά έχουν αποδοθεί σε διάφορες κατασκευές, όπως σε κυκλική πλακόστρωτη επιφάνεια με κιονοστοιχία, σε ξύλινο κωνικό στέγαστρο, ακόμα και σε κάποιας μορφής θέατρο.\nΚατά τους ρωμαϊκούς χρόνους το μνημείο πρέπει να απέκτησε πιο επιβλητική μορφή και να ενισχύθηκε στατικά και δομικά, όπως προκύπτει και από την κατασκευή της Ρωμαϊκής Στοάς και τις επεμβάσεις κυρίως στο ανατολικό τμήμα του.\nΕυδιάκριτη οικιστική και ταφική δραστηριότητα προκύπτει από τα ανασκαφικά και αρχιτεκτονικά δεδομένα και κατά τη Βυζαντινή περίοδο, και κυρίως κατά τους μέσους βυζαντινούς χρόνους, δηλαδή τον 10ο αιώνα. Η δραστηριότητα στο χώρο αυτό κατά τη συγκεκριμένη περίοδο θα μπορούσε να συσχετιστεί και με τον παρακείμενο βυζαντινό ναό.\nΔεδομένο είναι πως το Κυκλοτερές Οικοδόμημα υπήρξε διαχρονικά τοπόσημο και σημείο αναφοράς για την πόλη της Σπάρτης. Η δεσπόζουσα θέση του στην είσοδο του διοικητικού και θρησκευτικού κέντρου της αρχαίας πόλης, το γεγονός ότι πρόκειται για μια λιτή και μνημειακή συνάμα κατασκευή που μπορούσε να προσαρμοστεί εύκολα στα πρότυπα και στην αισθητική της κάθε εποχής και η ισχυρή δομή του με τους ογκώδεις και ουσιαστικά αμετακίνητους λίθους, είναι ορισμένοι από τους λόγους για τους οποίους το μνημείο ήταν σε λειτουργία από την εποχή της ίδρυσής του στην Αρχαϊκή περίοδο, μέχρι και τους βυζαντινούς χρόνους, αλλάζοντας χρήση και εξυπηρετώντας διαφορετικές ανάγκες ανά εποχή.\nΑυτή ακριβώς η χρήση του για εκατοντάδες χρόνια δυσχεραίνει την ταύτισή του με κάποιο γνωστό από τις πηγές χώρο και τον προσδιορισμό του αρχικού του χαρακτήρα, καθώς συνεπάγεται επάλληλες μετασκευές, προσθήκες και διαμορφώσεις, που επέφεραν αλλαγές τόσο στο ίδιο όσο και στον περιβάλλοντα χώρο του. Από τις πολλές διαφορετικές προτάσεις ταύτισης δημοφιλέστερες είναι αυτές που το συσχετίζουν με το Περιφερές Οικοδόμημα του Επιμενίδη, όπου βρίσκονταν τα αγάλματα του Ολυμπίου Διός και της Ολυμπίας Αφροδίτης (περίπου 600 π.Χ.) και με τη Σκιάδα, χώρο δημόσιων και μουσικών συγκεντρώσεων, έργο του Σαμιώτη Θεόδωρου (μέσα 6ου αι. π.Χ.).\nΌπως αναφέρει ο Παυσανίας, τα εν λόγω μνημεία ήταν γειτονικά. Λαμβάνοντας υπόψη ότι το ένα αναφέρεται ως «Περιφερές», δηλαδή κυκλικό, και ότι και η ονομασία Σκιάς παραπέμπει σε περίκεντρο κτήριο με στέγαστρο τύπου «ομπρέλας», είναι δελεαστική η ταύτιση του Κυκλοτερούς Οικοδομήματος με ένα από τα δύο αυτά οικοδομήματα. Σε αυτή την περίπτωση ο τοίχος με τον οποίο γωνιάζει το μνημείο στα δυτικά του θα μπορούσε να ανήκει στο έτερο κυκλικό μνημείο.\nΒυζαντινός ναός στα δυτικά του Κυκλοτερούς Οικοδομήματος\nΟ ναός οικοδομήθηκε κατά τους μέσους βυζαντινούς χρόνους (10ος αι. μ.Χ.) στη θέση παλαιότερης, επίσης κυκλικής κατασκευής, που γώνιαζε οργανικά με το δυτικό πέρας του αναλημματικού τοίχου του Κυκλοτερούς Οικοδομήματος.\nΠρόκειται για κτίσμα σχεδόν τετράγωνης κάτοψης με τρεις καμπύλες εφαπτόμενες αψίδες στα ανατολικά και είσοδο στο μέσον του δυτικού τοίχου. Ο ναός έχει κατασκευαστεί από αργούς λίθους και κονίαμα, με θραύσματα οπτοπλίνθων στους αρμούς, ενώ έχει ενσωματώσει και πολλά μαρμάρινα αρχιτεκτονικά μέλη προερχόμενα από τα αρχαία οικοδομήματα που προϋπήρχαν στη θέση. Στο εσωτερικό μέτωπο του βόρειου τοίχου του διακρίνονται εξίτηλα ίχνη γραπτού διακόσμου.\nΣτωικό Οικοδόμημα («Αγορά»)\nΒόρεια του Κυκλοτερούς Οικοδομήματος έχει αποκαλυφθεί μνημειακό στωικό οικοδόμημα που στη βιβλιογραφία είναι γνωστό ως «Αγορά». Το μνημείο ανασκάφηκε στα μέσα της δεκαετίας του ’60 από τον Χρύσανθο Χρήστου. Πρόκειται για μεγάλων διαστάσεων στοά, της οποίας έχει ανασκαφεί μόνο η νοτιοδυτική εσωτερική γωνία. Οι τοίχοι της είναι κατασκευασμένοι κατά τον πολυγωνικό τρόπο δόμησης από μεγάλους πωρόλιθους, με εξαίρεση το ανώτερο τμήμα τους που είναι κατασκευασμένο από ασβεστόλιθους κατά το ψευδοϊσόδομο σύστημα. Από ασβεστόλιθους και κατά τον ίδιο τρόπο έχουν κατασκευαστεί και τα εγκάρσια προς τους τοίχους τοιχία, που διαμορφώνουν μικρούς χώρους στο εσωτερικό της στοάς.\nΗ στοά χωροθετείται στην έκταση όπου τοποθετείται η αγορά της πόλης. Λόγω της κατωφέρειας του παρακείμενου δυτικού λόφου, ήταν κατά πάσα πιθανότητα διώροφη στα νοτιοανατολικά και ισόγεια στα βορειοδυτικά, λειτουργώντας και ως ανάλημμα.\nΣτα ανατολικά και βόρεια του οικοδομήματος, έχουν αποκαλυφθεί θεμέλια οικιών και κατασκευές βυζαντινών χρόνων. Προσθήκες και επισκευές υπέστη και το ίδιο το στωικό οικοδόμημα κατά τη Βυζαντινή περίοδο.\nΟ ανασκαφέας χρονολογεί την κατασκευή της στοάς στον 4ο ή 3ο αιώνα π.Χ. και θεωρεί πως υπέστη μετασκευή κατά τον 2ο αιώνα π.Χ. Πληθώρα στοιχείων πιστοποιούν τη λειτουργία και τη χρήση του κτηρίου έως τον 3ο αιώνα μ.Χ. Στην εσωτερική γωνία της στοάς, κάτω από στρώμα καταστροφής με έντονα κατάλοιπα καύσης, βρέθηκε το εικονιστικό άγαλμα της αυτοκράτειρας Ιουλίας Ακυλίας Σεβήρας (220–222 μ.Χ.), συζύγου του αυτοκράτορα Ελαγαβάλου, το οποίο σήμερα φυλάσσεται στο Εθνικό Αρχαιολογικό Μουσείο (αρ. κατ. Χ 23321). Η αυτοκράτειρα, φορώντας χιτώνα και ιμάτιο, στέκεται κατ’ ενώπιον και με το σωζόμενο δεξί χέρι προτεταμένο. Αυτό που προκαλεί ακόμη και σήμερα εντύπωση στο θεατή είναι οι εκτεταμένες κακώσεις και παραμορφώσεις που έχει υποστεί το χάλκινο άγαλμα, οι οποίες του προσδίδουν μια παράξενη, σχεδόν μακάβρια όψη. Ο ανασκαφέας απέδωσε την κατάστασή του σε damnatio memoriae, δηλαδή σε καταδίκη της εικονιζόμενης αυτοκράτειρας σε αιώνια λήθη, μέσω της κακοποίησης της εικόνας της. Με αφετηρία αυτή την άποψη η μορφή έχει ταυτιστεί με γυναίκες της δυναστείας των Σεβήρων που υπέστησαν τη συγκεκριμένη ποινή, όπως με τη μητέρα του αυτοκράτορα Αλέξανδρου Σεβήρου, Ιουλία Μαμαία, την επίσης σύζυγο του Ελαγαβάλου Άννια Φαυστίνα και την Πλαυτίλλα, σύζυγο του Καρακάλλα. Ωστόσο, σύμφωνα με τα πιο πρόσφατα πορίσματα της έρευνας, οι παραμορφώσεις οφείλονται πιθανότατα στα οικοδομικά υλικά που καταπλάκωσαν το άγαλμα στο σημείο όπου στεκόταν, όταν το κτήριο κατέρρευσε ύστερα από πυρκαγιά. Το γεγονός αυτό, σε συνδυασμό με λεπτομέρειες στην απόδοση της μορφής, όπως το χτένισμα και τα ατομικά χαρακτηριστικά του προσώπου, τη συσχετίζουν με την Ιουλία Ακυλία, η οποία δεν είναι γνωστό ότι είχε καταδικαστεί σε damnatio memoriae.\nΗ μερική ανασκαφική διερεύνηση του οικοδομήματος δεν παρέχει στους ερευνητές επαρκή στοιχεία για την ταύτισή του με κάποιο συγκεκριμένο μνημείο. Δημοφιλής είναι η άποψη πως πρόκειται για την Περσική Στοά, οικοδόμημα που εντυπωσίασε τον περιηγητή Παυσανία κατά την επίσκεψή του στην αγορά της Σπάρτης τον 2ο αιώνα μ.Χ. Στην Περσική Στοά, που κατασκευάστηκε από λάφυρα των Περσικών Πολέμων, τη στέγη στήριζαν, αντί κιόνων, αγάλματα Περσών αιχμαλώτων πάνω σε βάθρα. Σύμφωνα με μια άλλη άποψη η μνημειακή στοά αποτελούσε τμήμα ενός μεγαλύτερου συγκροτήματος από διώροφες στοές, που όριζαν το χώρο της αγοράς στα νοτιοδυτικά.\nΒασιλική «του Οσίου Νίκωνος»\nΑνεβαίνοντας το πλακόστρωτο μονοπάτι που οδηγεί από την περιοχή της αγοράς στην ακρόπολη, ο επισκέπτης συναντάει στα αριστερά του ένα εντυπωσιακό συγκρότημα των πρώιμων βυζαντινών χρόνων, που έχει στο κέντρο του τρίκλιτη βασιλική με τρεις τρίπλευρες αψίδες στα ανατολικά και νάρθηκα στα δυτικά. Τα κλίτη χωρίζονταν από κίονες τοποθετημένους πάνω σε υψηλά βάθρα.\nΗ βασιλική έχει τριμερές Ιερό Βήμα, το οποίο προεξέχει ελαφρώς στα πλάγια. Στη μεσαία αψίδα διαμορφώνεται ημικυκλικό σύνθρονο, για να κάθονται κατά τη διάρκεια των ακολουθιών ο επίσκοπος και οι ιερείς, και μεταξύ του συνθρόνου και του τοίχου της αψίδας κύκλιο, δηλαδή διάδρομος για τη διευκόλυνση της κίνησης του κλήρου στο Ιερό Βήμα κατά την τέλεση της θείας λειτουργίας.\nΓια την ανοικοδόμηση του μνημείου δεν υπάρχουν ακόμη ασφαλή συμπεράσματα, ενώ η χρονολόγησή του κυμαίνεται από το β΄ μισό του 6ου αιώνα έως και τον 7ο αιώνα. Μεταγενέστερες προσθήκες αποτελούν πιθανότατα το βόρειο διαμέρισμα και τα προσαρτημένα στη νότια και δυτική πλευρά κλιμακοστάσια. Κατά τους μεσοβυζαντινούς χρόνους προστίθενται στα δυτικά σταυρόσχημο οικοδόμημα και επίμηκες κτίσμα.\nΑρχικά το μνημείο είχε ταυτιστεί με το ναό του Σωτήρα που, σύμφωνα με τα κείμενα του Βίου και της Διαθήκης του Οσίου Νίκωνα του «Μετανοείτε», έκτισε ο ίδιος ο όσιος στα τέλη του 10ου αιώνα. Σήμερα, θεωρείται ότι πρόκειται για τον καθεδρικό ναό της Λακεδαιμονίας.\nΤο Δίκογχο Οικοδόμημα έχει αποκαλυφθεί στο ανατολικό τμήμα του λόφου της ακρόπολης της αρχαίας Σπάρτης, σε έκταση μεταξύ του ιερού της Αθηνάς Χαλκιοίκου και της βασιλικής «του Οσίου Νίκωνος». Πρόκειται για μνημειακό κτίσμα διαστάσεων 31×14,50 μ. Η αρχική κατασκευή συνίσταται σε έναν μεγάλο κεντρικό ορθογώνιο χώρο που πλαισιώνεται στα ανατολικά και τα δυτικά από δύο μικρότερα δωμάτια, με ημικυκλική κόγχη στον βόρειο τοίχο τους. Για την κατασκευή του κτηρίου έχουν χρησιμοποιηθεί αργοί λίθοι, λιθόπλινθοι, οπτόπλινθοι, κεραμίδια και μεγάλος αριθμός μαρμάρινων αρχιτεκτονικών μελών από παλαιότερα κτίσματα της ακρόπολης, ανάμεσά τους και επιγραφές.\nΣτο πέρασμα του χρόνου το οικοδόμημα υπέστη πολλές επισκευές, μετασκευές και προσθήκες καθώς βρισκόταν σε χρήση από τους πρώιμους βυζαντινούς μέχρι και τους μεσοβυζαντινούς τουλάχιστον χρόνους. Το γεγονός ότι έχει κατασκευαστεί πάνω στο βόρειο τμήμα του κοίλου του θεάτρου τοποθετεί την κατασκευή του μετά τον 4ο αιώνα μ.Χ., δηλαδή μετά την τελευταία περίοδο λειτουργίας του θεάτρου. Πιθανόν η λειτουργία του οικοδομήματος, σε κάποια φάση, να σχετίζεται με την παρακείμενη βασιλική «του Οσίου Νίκωνος».\nΤο ιερό της Αθηνάς Χαλκιοίκου\nΤα κατάλοιπα του ιερού της Αθηνάς Χαλκιοίκου, του μακροβιότερου και πιο σημαντικού ιερού που μαρτυρείται στην περιοχή της ακρόπολης και της αγοράς της αρχαίας Σπάρτης, σώζονται στην κορυφή του λόφου της ακρόπολης, πάνω από το κοίλο του θεάτρου, και ήρθαν στο φως στις αρχές του 20ού αιώνα από τη σκαπάνη της Βρετανικής Αρχαιολογικής Σχολής.\nΗ σύνδεσή του με τον μυθικό βασιλιά Τυνδάρεω, πατέρα της ωραίας Ελένης και των Διοσκούρων, και με το νομοθέτη Λυκούργο είναι δηλωτική της παλαιότητας του ιερού. Η λατρεία της Αθηνάς στο χώρο της ακρόπολης τεκμηριώνεται από τον 8ο αιώνα π.Χ., όταν το ιερό της και ο λόφος της ακρόπολης υπάγονταν στην Πιτάνη, μία από τις τέσσερις γειτονικές κώμες που συγκροτούσαν την αρχαία Σπάρτη. Αργότερα η Αθηνά της ακρόπολης αναδείχθηκε σε πολιούχο θεά. Οι αρχαίοι συγγραφείς αναφέρουν τη θεά ως «Πολιούχο» και ως «Χαλκίοικο». Σύμφωνα με την επικρατέστερη άποψη, το όνομα Χαλκίοικος οφείλεται στην επένδυση των εσωτερικών τοίχων του ναού με φύλλα χαλκού που έφεραν μυθολογικές παραστάσεις, τις οποίες περιγράφει ο περιηγητής Παυσανίας. Τόσο η χάλκινη διακόσμηση του ναού όσο και το χάλκινο λατρευτικό άγαλμα της θεάς ήταν έργα του Σπαρτιάτη καλλιτέχνη Γιτιάδα, ο οποίος ανακαίνισε το ιερό, πιθανότατα κατά τα τέλη του 6ου αιώνα π.Χ.\nΣτον 6ο αιώνα π.Χ. χρονολογείται ένα χαρακτηριστικό ανάθημα που βρέθηκε στο ιερό της Αθηνάς και εκτίθεται στο Αρχαιολογικό Μουσείο Σπάρτης (αρ. ευρ. Μ.Σ. 1030). Πρόκειται για ανάγλυφη αναθηματική στήλη με ιστάμενη γυναικεία μορφή, γνωστή ως «στήλη του Αναξίβιου». Σε αυτήν απεικονίζεται η λακωνική εκδοχή του αρχαϊκού τύπου της Κόρης. Η μορφή στέκεται σε κατατομή στραμμένη προς τα αριστερά και κρατάει με το αριστερό χέρι καρπό και με το δεξί άνθος λωτού, προσφορές στη θεά. Κατά μήκος της αριστερής πλευράς της στήλης αναγράφεται το όνομα του αναθέτη, FΑΝΑΧΙΒΙΟΣ (Αναξίβιος). Οι στιβαρές αναλογίες και το λιτό αλλά συνάμα ξεκάθαρο πλάσιμο της μορφής, η αδρά κατεργασμένη στήλη, ακόμα και το μικρό σχετικά μέγεθός της (ύψος 58,2 εκ., πλάτος 29 εκ., πάχος 14 εκ.) συνιστούν ένα έργο τυπικό του λακωνικού εργαστηρίου λιθογλυπτικής, απηχώντας την τάση για περιορισμό της πολυτέλειας στον σπαρτιατικό βίο, η οποία παρατηρείται από την Ύστερη Αρχαϊκή περίοδο.\nΟ 5ος αιώνας π.Χ. αποτελεί περίοδο ακμής για το ιερό, όπως προκύπτει και από το είδος και την αυξημένη ποσότητα των αναθημάτων του, κυρίως των χάλκινων αντικειμένων. Αντιπροσωπευτικά είναι τα διαφόρων τύπων χάλκινα ειδώλια που απεικονίζουν την ίδια τη θεά. Σε ένα από αυτά, χρονολογούμενο πριν από τα μέσα του 5ου αιώνα π.Χ., η Αθηνά απεικονίζεται φορώντας δωρικό πέπλο και με πλήρη πολεμική εξάρτυση (αρ. ευρ. Μ.Σ. 3240). Η μορφή στέκεται όρθια, στηρίζεται στο δεξί της πόδι και έχει ελαφρά λυγισμένο το αριστερό. Στο ελλιπές σήμερα δεξί χέρι κρατούσε δόρυ και στο αριστερό ασπίδα, από την οποία σώζεται μόνο το όχανο, η ταινία για τη στήριξή της. Χαρακτηριστική του ειδωλίου είναι η δωρική επιγραφή ΑΘΑΝΑΙΑ[Ι] που διατρέχει το ψηλό λοφίο του κράνους, δηλώνοντας τη θεότητα για την οποία προορίζεται το ανάθημα.\nΜια μεγάλη ομάδα αναθημάτων από το ιερό της Αθηνάς Χαλκιοίκου αποτελούν οι δεκάδες χάλκινοι και πήλινοι αναθηματικοί κώδωνες, που στην πλειονότητά τους χρονολογούνται στον 5ο αιώνα π.Χ. Ορισμένοι χάλκινοι κώδωνες ήταν ενεπίγραφοι και έφεραν το όνομα της θεάς και του αναθέτη. Τέτοιου είδους αναθήματα έχουν βρεθεί και σε άλλα ιερά της Σπάρτης και του ελλαδικού χώρου, ωστόσο η αφιέρωσή τους στην πολιούχο θεά της Σπάρτης σχετίζεται πιθανότατα με τον μαγικό και αποτροπαϊκό χαρακτήρα που τους απέδιδαν. Ο ευδιάκριτος ήχος τους έδινε το σήμα για την προστασία της πόλης, αλλά προφύλασσε και τον αναθέτη, άντρα ή γυναίκα, από το κακό.\nΗ λατρεία στο ιερό της Αθηνάς Χαλκιοίκου ήταν στενά συνδεδεμένη και με τη δημόσια και στρατιωτική ζωή της πόλης. Το τέμενος της πολιούχου θεάς ήταν ο τόπος συγκέντρωσης\nτων στρατεύσιμων ανδρών και ο τελικός προορισμός της πομπής των νεαρών ενόπλων Σπαρτιατών, ενώ επιλεγόταν και για την προβολή επιτυχιών, όχι μόνο στη μάχη αλλά και στα διάφορα αγωνίσματα. Χαρακτηριστικά ως προς τα παραπάνω είναι κάποια αναθήματα που βρέθηκαν στο χώρο και φυλάσσονται στο Αρχαιολογικό Μουσείο Σπάρτης, όπως τμήμα αναθηματικής ασπίδας, ενεπίγραφη μικρογραφία θώρακα, αγγείο με τη μορφή μικροσκοπικού κράνους, ειδώλιο οπλίτη, ενεπίγραφοι υστεροαρχαϊκοί μαρμάρινοι αλτήρες κ.ά.\nΗ περίφημη στήλη του Δαμώνονα (αρ. ευρ. Μ.Σ. 440), που χρονολογείται στο β΄ μισό του 5ου αιώνα π.Χ., αποτελεί μια μοναδική μαρτυρία για τους ιππικούς αγώνες που λάμβαναν χώρα στη Σπάρτη και σκιαγραφεί το πορτρέτο ενός εύπορου Σπαρτιάτη και ιδιοκτήτη αλόγων. Ο Δαμώνων, πολύ περήφανος για τα επιτεύγματά του, αψήφησε κατά κάποιον τρόπο τους περιορισμούς που επικρατούσαν στη Σπάρτη σχετικά με την προβολή πλούτου και επιτυχιών και αφιέρωσε στη θεά Αθηνά μια στήλη που απαριθμεί μεγάλο αριθμό ιππικών και αθλητικών αγώνων που κέρδισε ο ίδιος και ο γιος του Ενυμακρατίδας εντός της σπαρτιατικής επικράτειας. Την επιγραφή επιστέφει το ανάγλυφο ενός τεθρίππου, καθώς η στήλη αφορά κυρίως σε επιτυχίες του αναθέτη σε ιππικούς αγώνες, καταγράφοντας 43 νίκες με τέθριππο άρμα και 21 νίκες σε ιπποδρομίες.\nΣτην περιοχή του ιερού βρέθηκε και ένα μοναδικό και εμβληματικό έργο της λακωνικής γλυπτικής, ο μαρμάρινος κορμός οπλίτη, που σήμερα εκτίθεται στο Μουσείο της Σπάρτης (αρ. κατ. Μ.Σ. 3365) και είναι γνωστός ως «Λεωνίδας» (480–470 π.Χ.). Το εξαιρετικής τέχνης γλυπτό είναι ελλιπές, καθώς σώζεται ο κορμός, χωρίς τα χέρια, και η κεφαλή της μορφής. Το γυμνό σώμα του οπλίτη έχει αποδοθεί με ιδιαίτερη ζωντάνια και πλαστικότητα, κλίνει προς τα εμπρός και συστρέφεται ελαφρώς προς τα αριστερά, σφύζοντας από εσωτερική ζωή και ένταση. Ο άντρας φοράει κράνος με ψηλό λοφίο και παραγναθίδες σε σχήμα κεφαλών κριών, ενώ τα ένθετα από άλλο υλικό μάτια δεν σώζονται. Το «παγωμένο», αρχαϊκού τύπου χαμόγελο ενισχύει την εικόνα απειλής και αποφασιστικότητας που αποπνέει η μορφή. Ο άντρας αποδίδεται με επιμελημένη γενειάδα αλλά ξυρισμένο μουστάκι, σύμφωνα δηλαδή με τις επιταγές των Εφόρων, «[…] κείρεσθαι τὸν μύστακα καὶ προσέχειν τοῖς νόμοις […]» (Πλουτ., Κλεομένης, 9). Το γλυπτό, κατασκευασμένο από παριανό μάρμαρο, εντάσσεται τεχνοτροπικά στον αυστηρό ρυθμό και πιθανότατα είναι έργο Λάκωνα καλλιτέχνη. Έχει ταυτιστεί με το βασιλιά της Σπάρτης Λεωνίδα που έπεσε στις Θερμοπύλες, ενώ κατά ορισμένους μελετητές πιθανόν να αποτελούσε μέρος ενός πολεμικού γλυπτικού συμπλέγματος που είχε ανατεθεί στο ιερό της Αθηνάς.\nΤο ιερό της Αθηνάς Χαλκιοίκου έχει συνδεθεί και με δραματικές στιγμές της σπαρτιατικής ιστορίας, καθώς εκεί ζήτησε καταφύγιο ο νικητής της μάχης των Πλαταιών (479 π.Χ.) Παυσανίας, όταν κατηγορήθηκε από τους Εφόρους για μηδισμό και προδοσία και καταδιώχθηκε. Σύμφωνα με τον ιστορικό Θουκυδίδη, οι Έφοροι, αφού αφαίρεσαν τη στέγη του οικήματος στο οποίο είχε καταφύγει, τον εγκλώβισαν και τον άφησαν να πεθάνει, σύροντάς τον εκτός του ιερού περιβόλου λίγο πριν αφήσει την τελευταία του πνοή για να μη μολυνθεί ο χώρος (Θουκ. Ι.134).\nΣτους ρωμαϊκούς χρόνους η λατρεία της Αθηνάς Χαλκιοίκου επισκιάστηκε από τη δημοφιλέστερη λατρεία στο ιερό της Ορθίας Αρτέμιδος. Το ιερό εγκαταλείφθηκε μαζί με τα άλλα οικοδομήματα της ακρόπολης κατά τον 4ο αιώνα μ.Χ. και στη θέση του χτίστηκαν οικίες. Στην αδιάλειπτη χρήση του χώρου μέχρι και τους βυζαντινούς χρόνους και, συνακόλουθα, στη χρήση λίθων από τα παλαιότερα οικοδομήματα ως οικοδομικού υλικού, οφείλεται και η επιβίωση λιγοστών αρχιτεκτονικών λειψάνων από το, ούτως ή άλλως, λιτό λατρευτικό σύνολο. Μόλις το 1931, και ενώ ήταν ήδη γνωστή η θέση του ιερού της Αθηνάς και είχε προηγηθεί μερική ανασκαφική του διερεύνηση, στο σημείο κατασκευάστηκε η δεξαμενή ύδρευσης της σύγχρονης πόλης, συμβάλλοντας στην περαιτέρω διατάραξη του χώρου. Έτσι, σήμερα σώζονται ο νότιος τοίχος του, που συνίσταται από αδρά κατεργασμένους κροκαλοπαγείς λίθους μεγάλων διαστάσεων και τμήματα του ανατολικού και του δυτικού τοίχου, με τους οποίους γώνιαζε.\nΜεταξύ του νότιου τοίχου του ιερού της Αθηνάς Χαλκιοίκου και του αρχαίου θεάτρου σώζονται τα λείψανα στοάς η οποία αποκαλύφθηκε και διερευνήθηκε κατά τη διάρκεια των ανασκαφών της Βρετανικής Αρχαιολογικής Σχολής τα έτη 1924–1925. Η στοά έχει κατεύθυνση Α–Δ και είναι παράλληλη με τον νότιο τοίχο του ιερού της Αθηνάς. Από το μνημείο, που σώζεται σε μήκος 11 μ., διατηρούνται τμήμα του βόρειου και του δυτικού τοίχου, με τοιχοποιία από μεγάλους ακατέργαστους λίθους.\nΠέντε πώρινες βάσεις κιόνων ορίζουν το μνημείο στο νότιο τμήμα του. Στην άνω επιφάνεια των βάσεων διαμορφώνεται ρηχή κοιλότητα, πιθανόν για την υποδοχή μικρής βάσης, η οποία θα στήριζε ξύλινο κίονα. Στα νότια της στοάς σώζονται λείψανα ρωμαϊκού οικοδομήματος, τμήμα του οποίου τέμνει κάθετα τον βόρειο τοίχο της.\nΣύμφωνα με τον Παυσανία, στα τέλη του 6ου αιώνα π.Χ. πραγματοποιήθηκαν σημαντικές εργασίες στο χώρο του ιερού της Αθηνάς Χαλκιοίκου, όπως και η φιλοτέχνηση του χάλκινου αγάλματος της θεάς από τον Σπαρτιάτη γλύπτη Γιτιάδα. Με αυτές τις εργασίες είναι πιθανό να σχετίζεται και η ανέγερση της στοάς που ταυτίζεται ίσως με εκείνη που αναφέρει ο περιηγητής, νότια του ιερού. Στο ιερό της Αθηνάς Εργάνης αποδίδονται τα αρχιτεκτονικά λείψανα που αποκαλύφθηκαν από τους Βρετανούς ανασκαφείς νοτιοδυτικά της στοάς, τα οποία σήμερα δεν είναι ορατά.\nΤο θέατρο της αρχαίας Σπάρτης\nΤο ρωμαϊκό θέατρο της αρχαίας Σπάρτης βρίσκεται στη νότια κλιτύ του λόφου της ακρόπολης και έχει νότιο προσανατολισμό, προς την κοιλάδα του Ευρώτα και την πόλη. Η βασική πρόσβαση στο χώρο γίνεται από τα ανατολικά και για να φτάσει κανείς πρέπει να περάσει νότια από το Κυκλοτερές Οικοδόμημα και να κινηθεί προς τα δυτικά, παράλληλα με το νότιο τμήμα του Υστερορωμαϊκού Τείχους.\nΗ ύπαρξη θεάτρου στην πόλη της Σπάρτης μαρτυρείται στους αρχαίους συγγραφείς ήδη από τον 5ο αιώνα π.Χ. και συνδέεται άμεσα με την τέλεση λατρευτικών εορτών, όπως οι Γυμνοπαιδιές. Εν τούτοις, από την αρχαιολογική έρευνα δεν έχει επιβεβαιωθεί ότι το θέατρο των κλασικών χρόνων είχε ιδρυθεί στην ίδια θέση με αυτό που αντικρίζει ο σημερινός επισκέπτης.\nΗ κατασκευή του θεάτρου χρονολογείται στη μετάβαση από την Ύστερη Ελληνιστική στην Πρώιμη Ρωμαϊκή εποχή, πιθανότατα στο 30–20 π.Χ., και μάλιστα έχει συνδεθεί με την ηγεμονία του Γάιου Ιούλιου Ευρυκλή, φίλου του νικητή στη ναυμαχία του Ακτίου, αυτοκράτορα Οκταβιανού Αυγούστου. Το θέατρο της Σπάρτης ξεχωρίζει για το μέγεθός του, καθώς και για την ποιότητα και την πολυτέλεια της κατασκευής του, που αντανακλάται στη χρήση εγχώριου λευκού μαρμάρου.\nΤο κυρίως θέατρο διέθετε δέκα κλίμακες και εννέα κερκίδες και το επιθέατρο δεκαεπτά κλίμακες με δεκαέξι κερκίδες, ενώ, κατά πάσα πιθανότητα, είχε προβλεφθεί και η κατασκευή δεύτερου διαζώματος και επιθεάτρου. Υπολογίζεται ότι στο τεράστιο αυτό οικοδόμημα μπορούσαν να συγκεντρωθούν περίπου 17.000 θεατές. Στο κατώτερο τμήμα του κοίλου υπήρχε σειρά από πολυθέσιους πάγκους με ερεισίνωτο, η προεδρία.\nΤο θέατρο, με διάμετρο κοίλου 141 μ., ήταν ένα από τα μεγαλύτερα στον ελλαδικό χώρο και διέθετε μεγάλη σκηνή, προσκήνιο και πεταλοειδή ορχήστρα. Για τη διαμόρφωση των δύο ακριανών πτερύγων του κοίλου είχαν κατασκευαστεί τεράστιοι αναλημματικοί τοίχοι, που συνιστούν σπουδαίο τεχνικό επίτευγμα. Ένα ακόμη αξιοσημείωτο χαρακτηριστικό του είναι η λειτουργία ξύλινης κινητής σκηνής, που προϋπήρχε του μαρμάρινου κοίλου. Η ξύλινη σκηνή μετακινούνταν με ρόδες κατά μήκος τριπλού λίθινου διαδρόμου για να φυλαχθεί σε ένα κτήριο στη δυτική πάροδο, τη σκηνοθήκη. Η χρήση κινητής σκηνικής κατασκευής υποδηλώνει την ανάγκη για ύπαρξη ελεύθερου χώρου, πιθανότατα διότι το θέατρο λειτουργούσε και ως τόπος δημόσιων συναθροίσεων και πάνδημων λατρευτικών εορτών με χορούς και αγωνίσματα.\nΣτο τέλος του 1ου αιώνα μ.Χ. το θέατρο απέκτησε σταθερή μνημειώδη μαρμάρινη σκηνή κορινθιακού ρυθμού, η ανέγερση της οποίας χρηματοδοτήθηκε από τον αυτοκράτορα Βεσπασιανό. Μετά την κατασκευή της λίθινης σκηνής, στη θέση της σκηνοθήκης κατασκευάστηκε μια μακρόστενη δεξαμενή με πεταλόσχημες απολήξεις στις δύο στενές πλευρές (νυμφαίο). Κατά τη διάρκεια των ανασκαφών στο θέατρο της Σπάρτης και στην περιοχή του νυμφαίου βρέθηκε μεγάλος αριθμός θραυσμάτων από γλυπτά, κυρίως των αυτοκρατορικών χρόνων, όπως κορμός αγάλματος στον τύπο του Απόλλωνα Λυκείου, εικονιστικές κεφαλές των ύστερων ρωμαϊκών χρόνων, ακέφαλο άγαλμα ιέρειας, ερμαϊκές στήλες με τη μορφή Ηρακλή κ.ά. Στο μουσείο της Σπάρτης εκτίθεται το γλυπτό ενός αγριόχοιρου (αρ. ευρ. Μ.Σ. 3367 και 5195) που επίσης βρέθηκε το 1927 στην περιοχή του νυμφαίου και χρονολογείται στους ύστερους ελληνιστικούς χρόνους. Ο αγριόχοιρος έχει αποδοθεί από σκουρόχρωμο γκριζογάλανο μάρμαρο με ζωντάνια και ρεαλισμό, καθώς τρέχει με ανασηκωμένο το κεφάλι και τα πόδια τεντωμένα. Εντυπωσιακή είναι η λεπτομερέστατη, σχεδόν διακοσμητική, απόδοση του τριχώματος και της χαίτης του. Το φυσιοκρατικό κεφάλι με τους χαυλιόδοντες και το μισάνοιχτο στόμα προσθέτουν μια τρομακτική όψη στο ζώο.\nΗ μαρμάρινη πρόσοψη του αναλήμματος της ανατολικής παρόδου, στην οποία καταγράφονται κατάλογοι των Σπαρτιατών κρατικών αξιωματούχων του 2ου αιώνα μ.Χ. και cursus honorum, αποτελεί ένα σπάνιο στην Ελλάδα ενεπίγραφο μνημείο.\nΤο θέατρο λειτούργησε με κάποιες μετατροπές και επισκευές έως τα τέλη του 3ου–αρχές του 4ου αιώνα μ.Χ., όταν ανεγέρθηκε το Υστερορωμαϊκό Τείχος που περιέβαλλε την ακρόπολη της Σπάρτης, ενσωματώνοντας τον δυτικό τοίχο του σκηνικού οικοδομήματος. Στην κατασκευή του χρησιμοποιήθηκαν ως οικοδομικό υλικό μέλη από την πρόσοψη της σκηνής και τους αναλημματικούς τοίχους των παρόδων.\nΎστερα από μια περίοδο εγκατάλειψης στο χώρο διαπιστώνεται βυζαντινή εγκατάσταση με τρεις τουλάχιστον περιόδους χρήσης, από τον 10ο έως τον 14ο αιώνα. Ως οικοδομικό υλικό για την κατασκευή των κατοικιών του βυζαντινού οικισμού, που κατέλαβε όλο το κοίλο, χρησιμοποιήθηκαν αρχιτεκτονικά και λειτουργικά στοιχεία του θεάτρου (μαρμάρινα εδώλια, πώρινες υποβάσεις).\nΤο 1834, η ίδρυση της νέας πόλης οδήγησε σε νέα φάση καταστροφής του θεάτρου καθώς το μνημείο λεηλατήθηκε προκειμένου να χρησιμοποιηθούν οι λίθοι του ως οικοδομικό υλικό για την ανέγερση της νεότερης Σπάρτης.\nΌταν η σύγχρονη πόλη της Σπάρτης ιδρύθηκε το 1834 με διάταγμα του βασιλιά Όθωνα, η ακρόπολη της αρχαίας περιώνυμης πόλης, με τις ήδη εντοπισμένες αρχαιότητες, αποτέλεσε το κέντρο νότια του οποίου χτίστηκε και αναπτύχθηκε η νέα Σπάρτη, κυριολεκτικά πάνω στα λείψανα της αρχαίας. Υπό το πνεύμα και του ευρωπαϊκού ρομαντισμού, η προσπάθεια αναβίωσης του μεγαλείου μιας αρχαίας ελληνικής πόλης στο πλαίσιο της ανοικοδόμησης του νέου ελληνικού κράτους αντανακλά όχι μόνο στην ίδια την ίδρυση της Σπάρτης αλλά και στο ιπποδάμειο ρυμοτομικό σχέδιο, στη νεοκλασική μορφολογία των δημόσιων κτηρίων της, ακόμα και στην επιλογή της θέσης της. Ωστόσο, η αρμονική συνύπαρξη της αρχαίας και της σύγχρονης Σπάρτης αποδείχτηκε δύσκολο στοίχημα στο πέρασμα του χρόνου, καθώς σε έναν τόπο μικρό, που φιλοξενεί ανθρώπινα έργα αιώνων, είναι αναπόφευκτη η σύγκρουση του νέου με το παλιό.\nΚορωνίδα τόσο της αρχαίας όσο και της νέας πόλης αποτέλεσε ο αρχαιολογικός χώρος της ακρόπολης και της αγοράς της αρχαίας Σπάρτης, του διοικητικού και θρησκευτικού κέντρου της, όπου έχουν έρθει στο φως μνημεία αντιπροσωπευτικά της ιστορικής πορείας της αρχαίας πόλης, των αλλαγών και του χαρακτήρα της ανά εποχή. Τα κατάλοιπα αυτά τεκμηριώνουν τη συνεχή και συστηματική χρήση του χώρου από τους πρώιμους γεωμετρικούς μέχρι και τους ύστερους βυζαντινούς χρόνους.\nΤα λείψανα της αρχαίας Σπάρτης προσέλκυσαν το ενδιαφέρον ξένων περιηγητών και ερευνητών ήδη από τον 15ο αιώνα. Ωστόσο, τον 18ο και τον 19ο αιώνα το ενδιαφέρον αυτό εκδηλώθηκε συστηματικότερα και οδήγησε στην ταύτιση, την καταγραφή, την αποτύπωση, ακόμα και τη διερεύνηση αρχαίων θέσεων και μνημείων. Το 1875 ο Παναγιώτης Σταματάκης, ως απεσταλμένος της εν Αθήναις Αρχαιολογικής Εταιρείας, προώθησε την απαλλοτρίωση του αρχαίου θεάτρου. Το λεγόμενο «Κυκλοτερές Οικοδόμημα», που βρίσκεται στο νότιο τμήμα της αγοράς, είναι το πρώτο μνημείο που ανασκάφηκε συστηματικά το 1892 και δημοσιεύτηκε από τους αρχαιολόγους C. Waldstein και C.L. Meader της Αμερικανικής Σχολής Κλασικών Σπουδών. Η Βρετανική Αρχαιολογική Σχολή εργάστηκε συστηματικά στην ακρόπολη και την αγορά της Σπάρτης καθ’ όλη τη διάρκεια του 20ού αιώνα. Τη δεκαετία του ’30 στην ακρόπολη εργάστηκαν ο Αδαμάντιος Αδαμαντίου και ο Γεώργιος Σωτηρίου και, μετά τη διακοπή που επέφερε ο Β’ Παγκόσμιος Πόλεμος, τα έτη 1960–1962 η έρευνα συνεχίστηκε με έξοδα της Αρχαιολογικής Εταιρείας και υπό την εποπτεία του Χρύσανθου Χρήστου, ο οποίος αποκάλυψε μνημειακό στωικό οικοδόμημα στην περιοχή της αγοράς. Στο θέατρο εργάστηκε το 1974 και ο Γ. Σταϊνχάουερ, ο οποίος ανέσκαψε μέρος του κοίλου του. Το 2007 ξεκίνησε το πενταετές πρόγραμμα έρευνας του θεάτρου, σε συνεργασία της (πρώην) Ε΄ Εφορείας Προϊστορικών και Κλασικών Αρχαιοτήτων και της 5ης Εφορείας Βυζαντινών Αρχαιοτήτων με τη Βρετανική Αρχαιολογική Σχολή. Κατά τα έτη 2012 και 2013 εκπονήθηκε και εγκρίθηκε από το Κεντρικό Αρχαιολογικό Συμβούλιο «Μελέτη αποκατάστασης του αρχαίου θεάτρου της Σπάρτης». Η εν λόγω μελέτη χρηματοδοτήθηκε από το Ίδρυμα Σταύρος Νιάρχος και ανατέθηκε σε μελετητή από το μη Κερδοσκοπικό Σωματείο «Διάζωμα».\nΕργασίες προστασίας και ανάδειξης πραγματοποιήθηκαν για πρώτη φορά συστηματικά και στο σύνολο του αρχαιολογικού χώρου το διάστημα 2011–2015, στο πλαίσιο του έργου «Προστασία, Διαμόρφωση, Ανάδειξη και Ενοποίηση Αρχαιολογικών Χώρων της Σπάρτης», το οποίο είχε ενταχθεί στο Επιχειρησιακό Πρόγραμμα «Δυτικής Ελλάδας–Πελοποννήσου–Ιονίων Νήσων 2007–2013». Την υλοποίησή του ανέλαβε απολογιστικά και με αυτεπιστασία αρχικά η (πρώην) Ε΄ ΕΠΚΑ και ακολούθως η Εφορεία Αρχαιοτήτων Λακωνίας. Με την ολοκλήρωση του έργου, η πόλη της Σπάρτης απέκτησε έναν οργανωμένο και επισκέψιμο αρχαιολογικό χώρο, με υποδομές εξυπηρέτησης για το κοινό, πινακίδες σήμανσης και πληροφόρησης, διαδρομές περιήγησης και πλατώματα ανάπαυσης και θέασης για τους επισκέπτες. Η ανάδειξη του κεντρικού αρχαιολογικού χώρου της πόλης και η δημιουργία διαδρομών περιήγησης που συνδέουν τα μνημεία του μεταξύ τους συμβάλλουν στη διαμόρφωση μιας όσο το δυνατόν πληρέστερης εικόνας για την αρχαία Σπάρτη, ενώ παράλληλα οργανώνουν αντιπροσωπευτικά και εύληπτα για τον επισκέπτη υποσύνολα που συντελούν στην προσέγγιση επιμέρους πτυχών της ζωής της αρχαίας, ρωμαϊκής και βυζαντινής πόλης.\nΗ ακρόπολη της αρχαίας Σπάρτης είναι ο ψηλότερος από τους ομαλούς λόφους στα βόρεια της πόλης. Πολύτιμη πηγή πληροφόρησης για την τοπογραφία της Σπάρτης, όχι μόνο των ρωμαϊκών αλλά και των κλασικών χρόνων, αποτελεί ο περιηγητής Παυσανίας που επισκέφτηκε την πόλη στα μέσα του 2ου αιώνα μ.Χ. Από τον περιηγητή, αλλά και από άλλες αρχαίες πηγές, πληροφορούμαστε πως στην ακρόπολη υπήρχε ένα από τα σημαντικότερα και πιο παλιά ιερά της Σπάρτης, το ιερό της Αθηνάς Πολιούχου ή Χαλκιοίκου. Ο Παυσανίας κοντά στο ιερό της Αθηνάς Χαλκιοίκου συνάντησε και άλλους λατρευτικούς χώρους, το ιερό της Αθηνάς Εργάνης, ιερό προς τιμή των Μουσών, τους ναούς του Διός Κοσμητά και της Αρείας Αφροδίτης, όπως και στωικά οικοδομήματα, τον τάφο του μυθικού βασιλιά Τυνδάρεω, αγάλματα και αφιερώματα.\nΗ έκταση που καταλάμβανε η αγορά της αρχαίας Σπάρτης τοποθετείται από τους περισσότερους μελετητές σε πλάτωμα στο λόφο του Παλαιοκάστρου, στα ανατολικά της ακρόπολης. Ο Θουκυδίδης στέκεται στην απουσία πολυτελών κτηρίων και ιερών από τη Σπάρτη του 5ου αιώνα π.Χ. και στην αναντιστοιχία της εικόνας της πόλης με τη δύναμη και το κλέος των Λακεδαιμονίων την περίοδο του Πελοποννησιακού Πολέμου. Ο ιστορικός αναφέρει χαρακτηριστικά: «Λακεδαιμονίων γάρ εἰ ἡ πόλις ἐρημωθείη, λειφθείη δὲ τά τε ἱερὰ καὶ τῆς κατασκευῆς τὰ ἐδάφη, πολλήν ἂν οἶμαι ἀπιστίαν τῆς δυνάμεως προελθόντος πολλοῦ χρόνου τοῖς ἔπειτα πρὸς τὸ κλέος αὐτῶν εἶναι […] οὔτε ξυνοικισθείσης πόλεως οὔτε ἱεροῖς καὶ κατασκευαῖς πολυτελέσι χρησαμένης […] » (Θουκ. Ι.10.2). Ωστόσο, η αγορά του 2ου αιώνα μ.Χ., όπου είχαν συγκεντρωθεί οι διοικητικές και θρησκευτικές λειτουργίες της πόλης, εντυπωσίασε τον περιηγητή Παυσανία ο οποίος τη χαρακτηρίζει ως «θέας ἀξία» (Παυσ. ΙΙΙ.11.2) και μνημονεύει πλήθος ιερών, μνημείων, τάφων και δημοσίων κτηρίων που συνάντησε στην ευρύτερη περιοχή της. Μεταξύ άλλων αναφέρει την αίθουσα συνεδριάσεων της Γερουσίας, τα κτήρια των Εφόρων, τους ναούς του Καίσαρα και του Αυγούστου, τα ιερά της Γης, του Αγοραίου Δία και της Αγοραίας Αθηνάς, του Ξένιου Δία και της Ξενίας Αθηνάς, τον τάφο του Ορέστη, το κολοσσιαίο άγαλμα του Δήμου της Σπάρτης και άγαλμα του Ερμή αγοραίου με τον Διόνυσο παιδί. Επίσης καταγράφει το Χορό, όπου τελούνταν οι Γυμνοπαιδιές προς τιμήν του Απόλλωνα, τη Σκιάδα, χώρο δημοσίων και μουσικών εκδηλώσεων, και το «περιφερές οικοδόμημα» με τα αγάλματα του Ολυμπίου Διός και της Ολυμπίας Αφροδίτης. Εντυπωσιάζεται ιδιαίτερα από το πολυτελές θέατρο και την Περσική Στοά, το πιο επιβλητικό από τα οικοδομήματα της αγοράς. Τα περισσότερα από τα μνημεία που συνάντησε ο Παυσανίας στην περιοχή της αγοράς χρονολογούνται στους αρχαϊκούς και ρωμαϊκούς χρόνους, εποχές ιδιαίτερης ακμής για τη Σπάρτη.\nΣήμερα στο χώρο της ακρόπολης και της αγοράς είναι ορατά τα κατάλοιπα οικοδομημάτων που εξυπηρετούσαν ποικίλες χρήσεις και λειτουργίες στο πέρασμα των αιώνων. Πρόκειται για μνημεία της αρχαϊκής και κλασικής Σπάρτης, στωικά οικοδομήματα, δημόσια κτήρια και ιδιωτικές οικίες των ρωμαϊκών χρόνων, ναούς, δημόσια οικοδομήματα και οικίες των βυζαντινών χρόνων.\nΑρχαιολογικοί χώροι Αρχαία Ασίνη\nΜαρμάρινο αγαλμάτιο της θεάς Υγιείας στα χέρια αρχαιοκαπήλων από Archaeology Newsroom\nΚαλά τα νέα για το νέο αρχαιολογικό μουσείο Σπάρτης, σύμφωνα με τη Λ. Κονιόρδου από Archaeology Newsroom\nΗ Μύρτις διηγείται το παραμύθι της στη Σπάρτη από Archaeology Newsroom


Σανίδα σωτηρίας για πολλά παιδιά «Οι Φίλοι του Παιδιού» - Οι συγκλονιστικές ιστορίες, η αγωνία και ο αγώνας για την επιβίωση | Ειδησεις\n14/12 / 2020 15:15\nΠροστατεύουν τα παιδιά, ηλικίας 2 έως 5 ετών, τα οποία προέρχονται από άπορες οικογένειες αλλά και με σοβαρά κοινωνικά προβλήματα. Δηλαδή μεγαλώνουν είτε με τον έναν γονιό είτε και με τους δύο μαζί, αλλά στην οικογένεια υπάρχουν προβλήματα (αλκοολισμού, οικογενειακή βία, τοξικομανείς γονείς, φυλακή).\nΝα υπενθυμίσουμε ότι το σωματείο «Οι Φίλοι του Παιδιού» λειτουργεί από το 1987, 33 χρόνια, και ο παιδικός σταθμός λειτουργεί από το 2007, δηλαδή 13 χρόνια.Από την αρχή της δημιουργίας του σωματείου «Οι Φίλοι του Παιδιού» έχουν δώσει αγάπη, στοργή και βοήθεια σε 14214 παιδιά μέχρι σήμερα. Από το 2018 έχουν βοηθήσει 170 άπορες οικογένειες, το σωματείο σιτίζει 250 παιδιά σε μηνιαία βάση, και κατά μέσο όρο φοιτούν 30 παιδιά κάθε χρόνο. Επίσης περίπου σε 30 οικογένειες πληρώνουν το ενοίκιο του σπιτιού τους κάθε μήνα.\nΙστορίες παιδιών που αξίζει να διαβάσετε\nΜιλήσαμε με την διευθύντρια του σωματείου κ. Παπακωνσταντίνου Νατάσα και μας διηγήθηκε κάποιες ιστορίες παιδιών που έχουν συμβεί μέσα στα χρόνια λειτουργίας του παιδικού σταθμού.\n1. Ένα παιδάκι που μεγάλωνε με την γιαγιά του ήταν μαζί τους 3 χρόνια. Μέσα σε αυτά τα χρόνια κατάφεραν να βρούνε στο παιδί μια ανάδοχη οικογένεια, με την παρέμβαση κρατικής κοινωνικής υπηρεσίας. Με αυτόν τον τρόπο, υπάρχει μια εξαιρετική σχέση της γιαγιάς και της ανάδοχης οικογένειας, και έτσι το παιδί μεγαλώνει με μια γυναίκα, σε ένα φυσιολογικό περιβάλλον. Ο λόγος που πήγε σε ανάδοχη οικογένεια ήταν διότι οι συνθήκες στις οποίες θα μεγάλωνε δεν θα πληρούσαν τις προϋποθέσεις για να μεγαλώσει το παιδί σωστά.\n2. Υπήρχε μια οικογένεια πολύτεκνοι με 7 παιδιά. Οι γονείς είχαν βάλει μόνοι τους όλα τους τα παιδιά σε ίδρυμα. Η μητέρα είχε μεγαλώσει και αυτή σε ίδρυμα, και με αυτόν τον τρόπο πίστευε και ήξερε ότι τα παιδιά θα μεγαλώσουν με ασφάλεια και χωρίς οικονομικά προβλήματα, καθώς η ίδια πίστευε ότι δεν ήταν ικανή να τα μεγαλώσει. Το μικρότερο παιδί τους, το φιλοξένησε το σωματείο «Οι Φίλοι του Παιδιού» καθώς, είχε προβλήματα συμπεριφοράς, και αντιμετώπιζε προβλήματα σε άλλους παιδικούς σταθμούς, λόγω της έντονης επιθετικότητας και αντιδραστικότητας που είχε. Στα 3 χρόνια που έμεινε εκεί, δούλεψαν πάρα πολύ και με το παιδί και με την ίδια την οικογένεια. Το πολύ ευχάριστο είναι το γεγονός, ότι η οικογένεια κατάφερε και πήρε πίσω όλα τα παιδιά, και μάλιστα πλέον έχουν αποκτήσει και ένα όγδοο μωράκι. Παρά τις σοβαρές οικονομικές δυσκολίες που έχουνε, καταφέρνουν πλέον να μεγαλώνουν τα παιδιά τους σωστά, και βέβαια με την βοήθεια του Σωματείου.\n3. Μια ιστορία που πρέπει να μας υπενθυμίζει ότι όλα μπορούν να ξεπεραστούν, και όλοι μας μπορούμε να ορθοποδήσουμε είναι η παρακάτω. Σε ένα κορίτσι που είχε έρθει από την επαρχία πριν πολλά χρόνια και έπασχε από λευχαιμία, βοήθησε το Σωματείο και στάθηκε δίπλα στις θεραπείες του, αλλά και στην μητέρα του, καθώς ήταν παιδί εκτός γάμου. Το κορίτσι αυτό μεγάλωσε, έγινε δασκάλα και πλέον έχει το δικό του παιδί. Δεν σταμάτησε ποτέ να έχει επικοινωνία με το Σωματείο, και πλέον έχουν και το δικό της παιδί στον σταθμό. Με αυτό τον τρόπο συνεχίζουν και φροντίζουν την οικογένεια. Είναι μια οικογένεια πρότυπο, που όπως είπαμε παραπάνω, μας δείχνει ότι μπορούμε να ξεπεράσουμε όλες τις δυσκολίες στη ζωή μας.\nΤι προσφέρει το Σωματείο «Οι Φίλοι του Παιδιού»\nΌπως καταλάβατε από τις ιστορίες των μικρών παιδιών, η ζωή δεν τους τα έφερε όλα ρόδινα. Τα παιδιά αυτά, εμφανίζουν έντονη παραμέληση σε όλους τους τομείς ανάπτυξής τους καθώς προέρχονται από οικογένειες με σοβαρά οικονομικά και κοινωνικά προβλήματα.\nΣτον παιδικό σταθμό λοιπόν, τα παιδάκια αυτά περνάνε κάποιες ώρες της ημέρας, μέσα σε οργανωμένο, ασφαλές και ήρεμο περιβάλλον, με δημιουργική ενασχόληση. Μαθαίνουν ότι, υπάρχει και η καλή πλευρά της ζωής.\nΦροντίζουν την διατροφή τους, την ατομική τους υγιεινή και την ψυχαγωγία τους. Προσφέρουν στα παιδάκια πρωινό, μεσημεριανό και απογευματινό, κάποια από τα παιδιά σιτίζονται αποκλειστικά στον Παιδικό Σταθμό. Σε καθημερινή βάση τα παιδιά κάνουνε μπάνιο, τους δίνονται καθαρά ρούχα και εσώρουχα, παπούτσια αλλά και τους φροντίζουν την κώμη τους όταν έρθει εκείνη η στιγμή.\nΟι άνθρωποι εκεί παρακολουθούν την σωματική και την ψυχική τους ανάπτυξη, με τακτική παιδιατρική παρακολούθηση, εμβολιασμό, καθώς και οδοντιατρικό έλεγχο. Λογοθεραπεύτρια προσφέρει διάγνωση και θεραπεία σε καθημερινή βάση. Ειδική παιδαγωγός συνεργάζεται ατομικά με τα παιδιά που παρουσιάζουν τα σοβαρότερα προβλήματα και καθοδηγεί τις νηπιαγωγούς για εξειδικευμένα προγράμματα προσαρμοσμένα στις ανάγκες των παιδιών.\nΕπιπλέον υπάρχει συνεχής συνεργασία με τους γονείς για ενδυνάμωση του ρόλου τους και αξιολόγηση των καταστάσεων που οδηγούν σε δυσμενείς οικογενειακές συνθήκες.Σημειώνεται πως τα παιδιά έχουν το δικό τους κρεβάτι σε έναν πολύ όμορφο χώρο ύπνου.\nΕπιπλέον, εννοείται ότι δεν λείπουν οι εκδρομές στη φύση, στο θέατρο και σε κινηματογράφο.Φυσικά και γίνονται πάρτι γενεθλίων στο Παιδικό Σταθμό με τούρτα, κλόουν, δώρα καθώς όπως μας λένε οι ειδικοί, «είναι για τα παιδιά μας ερεθίσματα, εικόνες που τις στερούνται από το οικογενειακό περιβάλλον».\nΌπως έχετε καταλάβει οι άνθρωποι στον παιδικό σταθμό θέλουνε σε «λίγες ώρες να χωρέσουν πολλά».\nΟ Παιδικός Σταθμός στην ουσία είναι μια μικρογραφία ενός σπιτιού, μιας οικογένειας, μιας ζεστής, μεγάλης αγκαλιάς.\nΑς δούμε πώς είναι μια ολόκληρη μέσα στον παιδικό σταθμό\nΤο ωράριο λειτουργίας είναι από τις 07:00 – 16:00, και όπως αναφέραμε και παραπάνω σε αυτές τις ώρες προσπαθούν να τα χωρέσουν όλα.\n1. Ξεκινάνε με το πρωινό τους.\n«Η εκπαιδευτική δραστηριότητα αρχίζει και όλοι καθισμένοι στα καρεκλάκια μας, μαθαίνουμε, ακούμε, μιλάμε, μοιραζόμαστε, επικοινωνούμε, μυρίζουμε, χρησιμοποιούμε τα χέρια μας, το σώμα μας, τη σκέψη μας».\n2. Ήρθε η ώρα για το παιχνίδι στον κήπο.\n3. Μπαίνουν πάλι στην τάξη τους.\n«Κατασκευάζουμε φτιάχνουμε, δημιουργούμε, ακούμε μουσική, μαθαίνουμε ποιήματα, ζούμε τις εποχές. Η τάξη μας γίνεται βουνό χιονισμένο, θάλασσα, καράβι που μας ταξιδεύει, λιβάδι γεμάτο λουλούδια».\n4. Ήρθε η ώρα για το μπάνιο.\n«Φοράμε καθαρά ρούχα και εσώρουχα»\n5. Η ώρα του φαγητού\n«Τρώμε το μεσημεριανό μας, γευόμαστε νέες γεύσεις, προσπαθούμε να χορτάσουμε».\n6. Δεν πρέπει να ξεχνάμε το πλύσιμο των δοντιών\n7. Η ώρα της ξεκούρασης και του ύπνου\n«Ξαπλώνουμε στο δικό μας κρεβάτι. Κοιμόμαστε ευχαριστημένοι και τηρούμε την ώρα κοινής ησυχίας».\n8. Η ώρα του απογευματινού\n«Ξυπνάμε, στρώνουμε το κρεβάτι μας και παίρνουμε το απογευματινό μας γιαούρτι, γλυκό ή κρέμα».\n9. Το παιχνίδι δεν τελειώνει ποτέ\n«Συνεχίζουμε το παιχνίδι μας, φτιάχνουμε πύργους, μαγειρεύουμε στην κουζινούλα μας, πουλάμε στο μαγαζάκι μας, χορεύουμε, ακούμε παραμύθια, βλέπουμε κουκλοθέατρο».\n10. Η ώρα του αποχωρισμού\n«Τακτοποιούμε τα παιχνίδια στη θέση τους, αφήνουμε την τάξη μας καθαρή και επιστροφή στο σπίτι».\nΑύριο πάλι από την αρχή\nΠως προέρχονται τα οικονομικά;\nΤο σωματείο «Οι Φίλοι του Παιδιού» διοικείται από 20μελές διοικητικό συμβούλιο που είναι όλοι εθελοντές, είναι ένα Μη Κερδοσκοπικό Σωματείο, και τα έσοδα είναι από τις εκδηλώσεις – bazzar που γίνονται κάθε χρόνο, από δωρεές και από συνδρομές μελών.\nΗ ετήσια συνδρομή είναι μόνο 60 ευρώ.\nΑυτό που πρέπει να αναφέρουμε είναι ότι ο παιδικός σταθμός λειτουργεί αποκλειστικά με χορηγίες.\nΥπάρχουν ιδιώτες και εταιρίες που ευαισθητοποιούνται και βοηθάνε στα έξοδα του σταθμού, για να καλυφθούν όλες οι ανάγκες που υπάρχουν και να προσφέρουν σοβαρή βοήθεια για να έχουν τα παιδιά ένα καλύτερο μέλλον.\nΣημειώνεται ότι τα παιδιά αυτά, παρακολουθούνται από ειδικούς και όταν φεύγουν από τον παιδικό σταθμό.\nΕπόμενος στόχος του Σωματείου\nΣτόχος του σωματείου, όπως μας ενημέρωσε η διευθύντρια κ. Παπακωνσταντίνου Νατάσα, είναι να μπορέσουν να δημιουργήσουν και ένα κέντρο μελέτης, σαν φροντιστήριο, έτσι ώστε τα παιδιά να παίρνουν την απαραίτητη φροντίδα και την εκπαίδευση και στο δημοτικό.\nΜε αυτό τον τρόπο θα παίρνουνε και φαγητό που είναι πολύ βασικό, αλλά θα έχουν βοήθεια στα μαθήματα τους και θα μπορούν να μάθουν και ξένες γλώσσες.\nΠώς μπορείτε να βοηθήσετε το Σωματείο\nΚάθε χρόνο τέτοια εποχή, διοργάνωναν συνήθως ένα χριστουγεννιάτικο bazzar, φέτος λόγω της κατάστασης με τον κορονοϊό δεν μπορούνε. Για αυτόν ακριβώς τον λόγο έχουν διοργανώσει έναν λαχειοφόρο αγοράς που λειτουργεί μέχρι και το Σάββατο. Μπορείτε να πατήσετε ΕΔΩ και να μπείτε στην σελίδα τους, και να αγοράσετε έστω και ένα λαχείο.\nΕπιπλέον, μπορείτε να πατήσετε ΕΔΩ και θα μεταφερθείτε στην σελίδα τους για να μπορέσετε να κάνετε μια δωρεά, ότι ποσό επιθυμείτε.\nΤώρα που είναι και γιορτές οι ανάγκες μεγαλώνουν.\nΕπιπλέον, μπορείτε να γίνετε συνδρομητές και να πληρώνετε το ποσό των 60 ευρώ ετησίως.\nΌλοι μας μπορούμε να βοηθήσουμε, με ότι έχουμε, ακόμα και λίγα ευρώ.\nΟι εποχές είναι δύσκολες και κάποια παιδάκια εκεί έξω μας έχουν ανάγκη.\nΜπείτε στη σελίδα ΕΔΩ και θα δείτε αναλυτικά ότι χρειάζεστε.\nΤο τηλέφωνο που μπορείτε να επικοινωνήσετε είναι το εξής: 210-3451284\nIBAN για να κάνετε τις δωρεές:\nΌνομα Δικαιούχου: Οι Φίλοι Του Παιδιού\nΤελευταία τροποποίηση στις 14/12/2020 - 16:54


Παναθηναϊκός: Τα... παστελώνει ο Σαβιέρ, σαν... γιαγιά ο Αγιούμπ (photos) - Onsports.gr\nOnSports Team\t19 Αυγούστου 2020, 15:34\nΠαναθηναϊκός: Τα... παστελώνει ο Σαβιέρ, σαν... γιαγιά ο Αγιούμπ (photos)\nΠαρασκήνια και φωτογραφίες από την προετοιμασία του Παναθηναϊκού στο Κορωπί.\nΧωρίς προβλήματα, μετά τα χθεσινά απρόοπτα με Καρλίτος και Σένκεφελντ, συνεχίστηκε σήμερα η προετοιμασία του Παναθηναϊκού στο Κορωπί.\nΣτην πρωινή προπόνηση της Τετάρτης (19/8) ο Ντάνι Πογιάτος έδωσε έμφαση στο transition, με το πρόγραμμα να περιλαμβάνει μεταξύ άλλων πολλά τελειώματα, σε κατάσταση αντεπίθεσης.\nΑυτός που έκανε τη διαφορά και... μπήκε στο μάτι όσων βρέθηκαν στις προπονητικές εγκαταστάσεις του Παναθηναϊκού, ήταν ο Αντόνιο Σαβιέρ. Ο Πορτογάλος εξτρέμ είχε τρομερή επαφή με την μπάλα και τα αντίπαλα δίχτυα και έβαλε τα περισσότερα γκολ σε αυτή την άσκηση (πάνω από 10).\nΗ διαφορά του με τους υπόλοιπους ήταν εμφανής (κανείς άλλος δεν κατάφερε να σκοράρει πάνω από 4 φορές) και οι επιλογές του απέναντι από τον τερματοφύλακα εξαιρετικές.\nΜάλιστα, ανάγκασε μέχρι και τον προπονητη, Ντάνι Πογιάτος, να τον ξεχωρίσει, όταν σε κάποια στιγμή σκόραρε με υπέροχη λόμπα από πλάγια θέση: «Παιδιά σε κάποιες περιπτώσεις απλά δεν μπορείτε να κάνετε τίποτα. Είναι απλά θέμα ποιότητας».\nΓκρινιάρης ο Αγιούμπ\nΠρωταγωνιστής ωστόσο ήταν και ο Γιασίν Αγιούμπ, για έναν πολύ διαφορετικό λόγο σε σχέση με τον Σαβιέρ. Ο Μαροκινός μέσος έχει ήδη δείξει πως διαθέτει ένα εκρηκτικό ταμπεραμέντο.\nΤο... κακό έγινε όταν η ομάδα του έχασε, με τον Μαροκινό να μην μπορεί να το δέχθει και να... διαμαρτύρεται στον Ντάνι Πογιάτος. Μετά από ένα σύντομο διάλογο, ο Ισπανός προπονητής με χαμόγελο και δόση χιούμορ του είπε: «Σταμάτα να κάνεις σαν την γιαγιά μου», με αποτέλεσμα να σκάσουν και οι δύο στα γέλια.\nΔείτε στην gallery που ακολουθεί πλούσιο φωτογραφικό υλικό από την πρωινή προπόνηση:\n3 λεπτά πριν Κρούσματα σήμερα: 2.329 νέα ανακοίνωσε ο ΕΟΔΥ - 26 θάνατοι σε 24 ώρες, 333 οι διασωληνωμένοι\n10 λεπτά πριν Live Chat ΟΦΗ-Αστέρας Τρίπολης 0-0


Πολύ πιο πάνω τα ποσοστά πωλήσεων της Xiaomi όσον αφορά τις Wearables συσκευές | Techingreek.com\nΈνα από τα πιο hot τεχνολογικά προϊόντα των τελευταίων ετών, είναι τα αποκαλούμενα wearables, τα οποία, ιδίως στην άλλη πλευρά του Ατλαντικού αποτελούν μόδα. Μια θέση στην ελληνική αγορά και στην καθημερινότητα του Έλληνα καταναλωτή αποκτούν, σταδιακά, οι wearable συσκευές, όπως τα Smartwatches, Health & Fitness Trackers και τα Wrist Sport Computers. Ο ρυθμός αύξησης των πωλήσεων wearable συσκευών στην εγχώρια αγορά κινείται σε επίπεδα αντίστοιχα των ευρωπαϊκών, αν και ο Έλληνας καταναλωτής αξιοποιεί ελάχιστες από τις δυνατότητες των wearables.\nΑνεξάρτητα από τα εγχώρια εδώ, η Strategy Analytics μελέτησε και παρατήρησε τα νούμερα πωλήσεων αυτών των συσκευών κατά την διάρκεια του β’ τριμήνου του έτους, με τα ποσοστά παγκοσμίως να φθάνουν το μερίδιο αγοράς 17% ενώ πέρυσι τέτοια εποχή βρισκόταν στο 15%. Από πλευράς όγκου, η Xiaomi απέστειλε 3,7 μονάδες από 3 εκατ. πέρυσι, οπότε ξεπέρασε τους αντιπάλους της, με την Fitbit να χάνει έδαφος, αφού το 2016 ήταν πρώτη με ποσοστό 29%, αλλά τώρα “έπεσε” στην δεύτερη θέση με μερίδιο αγοράς στο 15,7%.\nΧειρότερα τα πήγε η Apple για αυτή την περίοδο, με ποσοστό στο 13% από 9% στο αντίστοιχο διάστημα πέρυσι, άρα βρέθηκε τρίτη.\nΌσο για τις συνολικές αποστολές των wearables συσκευών άγγιξαν τις 21,6 εκατομμύρια μονάδες, άνοδος κατά 8%.\nTags: Applefitbitnewswearable συσκευέςαξεσουάρπωλήσεις\nHuawei Mate 10: Φημολογείται ότι θα κυκλοφορήσει στις 16 Οκτωβρίου και θα δούμε όχι μία, αλλά δύο του εκδόσεις


Μελίβοια Λάρισας: 3,60 η τιμή στο κάστανο, με ανοδική τάση\nΣτη Μελίβοια Λάρισας οι καστανιές αποτελούν τη βασική καλλιέργεια και τα κάστανα της περιοχής είναι φημισμένα.\nΗ συγκομιδή ξεκίνησε αυτές τις μέρες, με τις τιμές παραγωγού να φτάνουν τα 3,50 - 3,60 ευρώ το κιλό για την πρώτη ποιότητα, αυξημένες κατά 10-15 λεπτά σε σχέση με πέρυσι, αλλά υπάρχει περίπτωση περεταίρω αύξησης, όπως σημείωσε στην eforigi.gr ο πρόεδρος του Αγροτικού Συνεταιρισμού του χωριού Βαγγέλης Κρανιώτης.\n"Η ποιότητα είναι πολύ καλή, το ίδιο και η παραγωγή, αλλά μας προβληματίζει ο καιρός. Βρέχει εδώ και δύο μέρες και αυτό δημιουργεί δυσκολία στη συγκομιδή, γιατί οι καστανιές βρίσκονται σε δάση με επικλινή εδάφη, μέσα σε ρεματιές, κ.λπ." παρατήρησε ο κ. Κρανιώτης, χαρακτηρίζοντας κέντρο του κάστανου την περιοχή: "Μόνο η Μελίβοια παράγει 1.500 τόνους κάστανο ενώ ευρύτερα ο Δήμος Αγιάς φτάνει τους 4.500 τόνους".\nΤο 50% της παραγωγής κάστανου της περιοχής εξάγεται στην Ιταλία και το υπόλοιπο διατίθεται στην εσωτερική αγορά. Μάλιστα, ο Συνεταιρισμός σχεδιάζει την παρασκευή και άλλων προϊόντων από το κάστανο, όπως αλεύρι χωρίς γλουτένη.\nΠερισσότερα σε αυτή την κατηγορία: « Ακτινίδιο Άρτας: Ζητούν μέτρα για να μην έρθουν οι ασθένειες από Ιταλία Το υπ. Αγροτικής Ανάπτυξης κάλυψε τον ετήσιο στόχο ν+3 από τον Αύγουστο »


Ξενοδοχεία σε: Kumkoy\nΠού να μείνετε σε: Kumkoy\nΑν θέλετε να ανακαλύψετε ένα νέο μέρος, μπορείτε να πάτε εδώ: Kumkoy.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Kumkoy) θα βρείτε καταλύματα που ικανοποιούν τις ανάγκες όλων των ταξιδιωτών. Kumkoy: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Kumkoy), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Kumkoy) είναι εδώ με την εγγύηση χαμηλότερης τιμής μας.\nKumkoy, Τουρκία: Περισσότερα ξενοδοχεία\nKumkoy: Ξενοδοχεία με τη μεγαλύτερη βαθμολογία\nKumkoy: Ξενοδοχεία που προστέθηκαν πρόσφατα\nKumkoy: Άλλα ξενοδοχεία\nΠόλεις κοντά σε Kumkoy\nΔείτε περισσότερα ξενοδοχεία σε: Kumkoy


28 Σεπ 2015 20:00\nΟ Ρυθμός Stage στο πλαίσιο νέων δραστηριοτήτων εγκαινιάζει μία συνεργασία με το Ίδρυμα Ιστορικών Μελετών ΙΔ.ΙΣ.ΜΕ. και φιλοξενεί να προβάλει ντοκιμαντέρ ξεκινώντας αυτή τη Δευτέρα, 28 Σεπτεμβρίου, με την προβολή του ιστορικού ντοκιμαντέρ ΗÂ ΣΙΩΠΗΛΗ ΣΧΟΛΗ-ΜΙΑ ΑΝΑΔΡΟΜΗ ΣΤΗΝ ΙΣΤΟΡΙΑ ΤΗΣ ΙΕΡΑΣ ΘΕΟΛΟΓΙΚΗΣ ΣΧΟΛΗΣ ΤΗΣ ΧΑΛΚΗΣ. Θα ακολουθήσουν ομιλίες και συζήτηση με τους π. Γεώργιο Μεταλληνό και την γενική γραμματέα του ΙΔ.ΙΣ.ΜΕ. Ειρήνη Σαρίογλου.\n1.Â Â Â Â Â Προβολή ιστορικού ντοκιμαντέρ:\nÂ ΤΙΤΛΟΣ: Η ΣΙΩΠΗΛΗ ΣΧΟΛΗ-ΜΙΑ ΑΝΑΔΡΟΜΗ ΣΤΗΝ ΙΣΤΟΡΙΑ ΤΗΣ ΙΕΡΑΣ ΘΕΟΛΟΓΙΚΗΣ ΣΧΟΛΗΣ ΤΗΣ ΧΑΛΚΗΣ\nΠρωτότυπη Μουσική: ΒασίληςÂ Δημητρίου\nΠρόκριση στο 1ο ετήσιο Ελληνικό Φεστιβάλ Κινηματογράφου στο Σικάγο 29.9.2011 - 2.10.2011\n2.Â Â Â Â Â Ομιλητές:\nΓενική Γραμματέας του ΙΔ.ΙΣ.ΜΕ.\nΕπίκουρη Καθηγήτρια στο Πανεπιστήμιο της Κωνσταντινούπολης\nΤίτλος ομιλίας πατέρα Μεταλληνού: Η σημασία της Θεολογικής Σχολής της Χάλκης υπό το πρίσμα των ιδρυτικών της στόχων.


Vellum : CaptainBook.gr - Το πιο ενημερωμένο ηλεκτρονικό βιβλιοπωλείο.\nΔουλειά του είναι η αναζήτηση της τέλειας μετάφρασης, της φράσης που θα αιχμαλωτίσει την ποιητικότητα ενός απατηλού ιδιωματισμού. Η αγάπη του για την Μπεθ είναι ένα απόκρυφο παιχνίδι λέξεων και μισοειπωμένων ιστοριών. Έτσι, όταν βρίσκει ένα εύθραυστο χειρόγραφο στην κρύπτη μιας παλιάς εκκλησίας του Σίδνεϊ, γοητεύεται μεμιάς. Η γλώσσα του δε μοιάζει με τίποτα απʼ όσα έχει δει μέχρι τότε. Η αύρα του μυστηρίου είναι μεθυστική και επικίνδυνη.\nΑλλά πρέπει να εμπιστευτεί τα ολοένα και πιο βαθιά μυστικά του χειρογράφου; Συγκεντρώνονται πράγματι γύρω του απειλητικές δυνάμεις; Ή, μήπως, η δίψα του Τζακ για απαντήσεις οφείλεται σʼ ένα πιο προσωπικό, σκοτεινό μυστικό;\nISBN (10ψήφιο): 960-14-1913-6\nΟ Ματ Ρουμπινστάιν γεννήθηκε το 1974 και ζει στο Σίδνεϊ. Το έμμετρο μυθιστόρημά του "Solstice" (Ηλιοστάσιο), που εκδόθηκε το 1994, ήταν υποψήφιο για το Βραβείο Australian/Vogel. Το μυθιστόρημά του "Vellum" έχει γνωρίσει παγκόσμια επιτυχία και το 2001 απέσπασε το δεύτερο βραβείο Australian/Vogel.


“Αυτό απλώς δείχνει ότι δε σεβόμαστε πια τον σεκουλαρισμό του Κεμάλ Ατατούρκ. Θέλουμε να είμαστε λαϊκιστές, να παίξουμε με το λαϊκό Ισλάμ και να δείξουμε στον υπόλοιπο κόσμο ότι δεν είμαστε πολύ ευχαριστημένοι με τη Δύση,” δήλωσε οργισμένος ο κ. Παμούκ από την Κωνσταντινούπολη.\n“Αυτό δεν είναι ένα μήνυμα που μου αρέσει, αλλά με εκπλήσσει και ότι η αντιπολίτευση εδώ δεν αντιδρά πιστεύοντας ότι πρόκειται για πολύ δημοφιλή απόφαση. Δυστυχώς, όντως πρόκειται για δημοφιλή απόφαση που αγκάλιασε ο τουρκικός λαός. Είμαι κι εγώ όμως μέλος του τουρκικού λαού, και τόσο εγώ όσο και εκατομμύρια άλλοι στεκόμαστε ενάντια σε αυτό γιατί είμαστε υπέρ του κοσμικού κράτους. Και πάλι δυστυχώς, η φωνή μας δεν ακούγεται,” τόνισε ο Τούρκος συγγραφέας.\n“Στην Τουρκία δεν υπάρχει ελευθερία λόγου,” κατήγγειλε, “και ο κόσμος φοβάται να πει ότι εδώ πρόκειται για την κοσμική κληρονομιά του Κεμάλ Ατατούρκ, η οποία μας έκανε να ξεχωρίζουμε από άλλα μουσουλμανικά έθνη, στο ότι εμείς είμαστε κοσμικοί. Αυτή την υπερηφάνεια μάς αφαιρούν τώρα.”\nΧυδαία ρατσιστική επίθεση στον Γ. Αντετοκούνμπο από καθηγητή του ΕΚΠΑ – Έρευνα διέταξε η Κεραμέως


Κυκλοφόρησε το πρώτο βιδωτό πώμα για αφρώδη | oinos\nΒΡΙΣΚΕΤΕ ΕΔΩ : oinos » Ειδησεις » Κυκλοφόρησε το πρώτο βιδωτό πώμα για αφρώδη\nΚυκλοφόρησε το πρώτο βιδωτό πώμα για αφρώδη\nΤο πρώτο screwcap για αφρώδεις οίνους κυκλοφόρησε - και υποστηρίζει ότι θα λύσει τα προβλήματα αλλοιώσεων, την απώλεια φυσαλίδων και την ευκολία του ανοίγματος.\nΤο κλείσιμο, που ονομάζεται « Viiva », είναι το αποτέλεσμα πέντε χρόνων έρευνας και ανάπτυξης μεταξύ της Guala Closures Australia, της κατασκευάστριας γυαλιού ΟΙ , και της De Bortoli Wines .\nΠρος το παρόν το Viiva περιορίζεται στους αφρώδεις οίνους που παράγονται από τη ζύμωση σε δεξαμενή ή τη μέθοδο Charmat και δεν είναι δεν είναι κατάλληλο για τους οίνους που παράγονται με τον παραδοσιακό τρόπο με δεύτερη ζύμωση στο μπουκάλι.\nΑναμένεται να βρει ισχυρότερη υποστήριξη στην αγορά on-premise, ειδικά για τα κρασιά με το ποτήρι, και για μεγαλύτερες εκδηλώσεις, όπως δεξιώσεις και συνέδρια.\nΣχόλια είχαν εντοπίσει σημαντικά θέματα στους τομείς αυτούς όπως αλλοιώσεις, απώλεια της ενανθράκωσης και την ευκολία του ανοίγματος. Σύμφωνα με τους κατασκευαστές το νέο κλείσιμο λύνει και τα τρία.\nΤο πώμα ανοίγει με διπλό στρίψιμο, το πρώτο απελευθερώνει την πίεση και το δεύτερο ανοίγει την φιάλη, η οποία μπορεί στη συνέχεια να ξανακλείσει.\nΤο πώμα υπέστη δοκιμασίες θερμοκρασίας, πίεσης, στρεσαρίσματος και βάρους, ως αποτέλεσμα των οποίων βρέθηκε απαραίτητος ο επανασχεδιασμός μιας νέας φιάλης.\nΗ De Bortoli εφάρμοσε το νέο κλείσιμο στο σύνολο της γκάμας των αφρωδών Trevi και Willowglen.\nΟ Εθνικός διευθυντής πωλήσεων Peter Yeoman είπε ότι το νέο κλείσιμο »θα ενθαρρύνει την υπεύθυνη κατανάλωση αλκοόλ, καθώς επιτρέπει στους καταναλωτές να πιουν ένα ποτήρι κρασί, διατηρώντας ημέρες το διοξείδιο μετά το άνοιγμα.\nΔοκιμές για την προσαρμογή του κλεισίματος σε αφρώδεις που παράγονται με την παραδοσιακή μέθοδο βρίσκονται σε εξέλιξη.\nΑναρτήθηκε Κυριακή, 27 Μάιος 2012, 0:00. Κατηγορία Ειδησεις\n« Κτήμα Πόρτο Καρράς @ Shark – Wednesday 6 June\nΜΑΛΑΓΟΥΖΙΑ ΓΕΡΟΒΑΣΙΛΕΙΟΥ Όψιμος τρύγος 2007 »


Ντέρεκ Γουόλκοτ - Βιογραφία - Σαν Σήμερα .gr\nΠοιητής και θεατρικός συγγραφέας από τις Δυτικές Ινδίες (αρχιπέλαγος της Καραϊβικής), βραβευμένος με Νόμπελ Λογοτεχνίας το 1992.\nΝτέρεκ Γουόλκοτ (1930 – 2017)\nO Ντέρεκ Γουόλκοτ (Derek Walcott) ήταν ποιητής και θεατρικός συγγραφέας από τις Δυτικές Ινδίες (αρχιπέλαγος της Καραϊβικής), βραβευμένος με Νόμπελ Λογοτεχνίας το 1992 για το «ποιητικό, πολύ φωτεινό έργο του, που βασίζεται σ’ ένα ιστορικό όραμα, αποτέλεσμα ενός πολύπολιτισμικού κατορθώματος». Το πιο γνωστό έργο του και το πιο φιλόδοξο είναι το πολυσέλιδο ποίημά «Όμηρος» («Omeros»), που δημοσιεύτηκε το 1990 και συνετέλεσε στη βράβευσή του με το επίζηλο λογοτεχνικό βραβείο.\nΟ ίδιος, όπως είχε πει, πίστευε σε τρία πράγματα: την Καραϊβική, την αγγλική γλώσσα και τις αφρικάνικες ρίζες του. Έγραφε για τους κατοίκους των Δυτικών Ινδιών «που αναζητούν την ταυτότητά τους, και για τη ζημιά που έκανε το αποικιακό πνεύμα στην ψυχή τους». Η θεματολογία του μπορεί να είναι τοπική, αλλά η οπτική του είναι παγκόσμια και του επιτρέπει να συνδυάζει την αγάπη του για την Καραϊβική με φαινομενικά άσχετα μεταξύ τους γεγονότα, όπως η φρίκη του Ολοκαυτώματος, η γοητεία που ασκούσε επάνω του η ρωσική ποίηση και η Ελλάδα του Ομήρου.\nΟ Ντέρεκ Άλτον Γουόλκοτ γεννήθηκε στις 23 Ιανουαρίου 1930 στην πόλη Κάστρις, την πρωτεύουσα της Αγίας Λουκίας, νησιού των Δυτικών Ινδιών. Οι παππούδες του ήταν κατευθείαν απόγονοι αφρικανών σκλάβων και ο πατέρας του, ένας μποέμ ζωγράφος, πέθανε όταν ο Ντέρεκ και ο δίδυμος αδερφός του ήταν μόλις τριών ετών.\nΦοίτησε στο κολέγιο της Αγίας Λουκίας και συνέχισε τις σπουδές του στο Πανεπιστήμιο των Δυτικών Ινδιών στην Τζαμάικα. Από τα εφηβικά του χρόνια άρχισε να γράφει ποιήματα και σε ηλικία 20 ετών ανέβασε το πρώτο του θεατρικό έργο στη γενέτειρά του με ήρωα τον Ανρί Κριστόφ, τον πρώην δούλο που ανακηρύχθηκε βασιλιάς της Αϊτής («Henri Christophe: A Chronicle in Seven Scenes»). Παράλληλα, δίδασκε σε σχολεία της Αγίας Λουκίας και της Γρενάδας και δημoσίευε άρθρα και κριτικές σε περιοδικά του Τρίνινταντ και της Τζαμάικα.\nΤο 1957, με υποτροφία του ιδρύματος Ροκφέλερ, πραγματοποίησε θεατρικές σπουδές στη Νέα Υόρκη. Έκτοτε μοίραζε το χρόνο του μεταξύ Τρίνινταντ και Βοστώνης, όπου δίδασκε δημιουργική γραφή στο εκεί πανεπιστήμιο. Ο Γουόλκοτ προέτρεπε τους φοιτητές του να γνωρίσουν τον Όμηρο, τον Σαίξπηρ, τον Μίλτον, να κατανοήσουν τη μορφή και την Ιστορία, να δουν ότι δεν υπάρχει τίποτα ελεύθερο στον «ελεύθερο στίχο».\nΟ Γουόλκοτ έκανε το ντεμπούτο του στα γράμματα σε ηλικία δεκαοκτώ ετών με τη συλλογή «25 Ποιήματα» («25 Poems»). Το 1962 δημιούργησε αίσθηση στους λογοτεχνικούς κύκλους με τη συλλογή «Σε μια Πράσινη Νύχτα» («In a Green Night») και άρχισε να γίνεται ευρύτερα γνωστός. Ακολούθησαν οι συλλογές «Ο Κόλπος και άλλα ποιήματα» («The Gulf and Other Poems», 1970), «Θαλασσοστάφυλα» («Sea Grapes», 1976), «Το βασίλειο του Αστρόμηλου» («The Star-Apple Kingdom», 1979), «Ο καλότυχος ταξιδιώτης» («The Fortunate Traveller», 1981), «Μεσοκαλόκαιρο» («Midsummer», 1984), «H διαθήκη του Αρκάνσας» («The Arkansas Testament», 1987) και «Το Μπάουντυ» («The Bounty», 1997). Ποιήματα από τις πιο πάνω συλλογές έχουν μεταφραστεί στα ελληνικά.\nΤο 1990 κυκλοφόρησε το ποίημα-ποταμός «Όμηρος» («Omeros»), το οποίο αναφέρεται στα ομηρικά έπη της «Οδύσσειας» και της «Ιλιάδας», τοποθετημένα όμως στην Καραϊβική του 20ου αιώνα. Το ποίημα καλύπτει 360 σελίδες στην ελληνική του έκδοση («Νέα Σύνορα», 1993), σε μετάφραση της Ελένης Κεκροπούλου και επιμέλεια του ποιητή και πολιτικού Τηλέμαχου Χυτήρη.\nΑνάμεσα στα 30 θεατρικά του έργα, που ανεβαίνουν κυρίως στην Αμερική, ξεχωρίζει η παράσταση της «Οδύσσειας» το 1993.\nΟ Ντέρεκ Γουόλκοτ πέθανε στο κτήμα του στην Αγία Λουκία, στις 17 Μαρτίου 2017, σε ηλικία 87 ετών.


Γηπεδο Παναχαικης-"Κώστας Δαβουρλής"\nΦορουμ Γ Εθνικης :: Ομάδες :: Γήπεδα\nαπό panaxas3 Την / Το Παρ Μαρ 27, 2009 8:53 pm\nΤο γήπεδο φέρει το όνομα του Κώστα Δαβουρλή, ενός ποδοσφαιριστή που τίμησε τα χρώματα τόσο της Παναχαϊκής όσο και του Ολυμπιακού και της Εθνικής Ομάδας. Αναφέρεται επίσης και ως "Γήπεδο Αγυιάς" από την περιοχή στην οποία βρίσκεται.\nΑν και εγκαινιάστηκε το 1939, η πρώτη κερκίδα κτίστηκε στη νότια πλευρά μόλις το 1955. Το 1972 κατασκευάστηκαν οι μεγάλες εξέδρες (νότια και βόρεια) που υπάρχουν μέχρι και τώρα, ενώ το 1974 το ανατολικό πέταλο. Από το 1997 μέχρι και το 2000 έλαβαν χώρα έργα που αναβάθμισαν σημαντικά το γήπεδο (σκέπαστρο στη βόρεια κερκίδα, καθίσματα, προβολείς, αναμόρφωση των εσωτερικών χώρων της νότιας κερκίδας). Τέλος, το Γήπεδο της Παναχαϊκής ήταν ένα από τα Ολυμπιακά προπονητήρια για το 2004, κάτι που ήταν αφορμή για διενέργεια περιορισμένων έργων αναβάθμισής του.\nΤο γήπεδο ανήκει στην ερασιτεχνική Παναχαϊκή Γυμναστική\nΧωρητικότητα: 11.321 (καθήμενοι)\nΤο γήπεδο βρίσκεται στην Πάτρα, 220 χλμ δυτικά της Αθήνας. Στην πόλη μπορείτε να πάτε και με το τρένο. Το ίδιο το γήπεδο βρίσκεται στην περιοχή της Αγυιάς, βόρεια του κέντρου της Πάτρας, προς την πλευρά της εισόδου της πόλης από την Εθνική Οδό Αθηνών-Πατρών. Για να φτάσετε σε αυτό ερχόμενοι από την Αθήνα, θα πρέπει να στρίψετε δεξιά στη διασταύρωση με φανάρια όπου βρίσκεται και ένα σούπερ-μάρκετ ΑΒ. Συνεχίστε για ακόμη 500 μέτρα και στα καινούρια φανάρια που θα βρείτε στρίψτε αριστερά. Θα δείτε το γήπεδο αριστερά σας μετά από 300 μέτρα.\nΑπ: Γηπεδο Παναχαικης-"Κώστας Δαβουρλής"\nαπό panaxas3 Την / Το Παρ Μαρ 27, 2009 8:54 pm\nΑποψη της σκεπαστης\nαπό Admin Την / Το Παρ Μαρ 27, 2009 9:14 pm\nsth σκεπαστη δεν καθονται οι ΑΧΑΙΟΙ 3;;;;;;;;\nαπό panaxas3 Την / Το Παρ Μαρ 27, 2009 9:31 pm\nΟχι μονο οι ΑΧΑΙΟΙ αλλα ολοι οι συνδεσμοι...να δες και φωτο απο την προηγουμενη Τεταρτη με Φωστηρα\nαπό Admin Την / Το Παρ Μαρ 27, 2009 9:49 pm\nοκ ευχαριστω για την πληροφορια\nαπό teddy-boys3 Την / Το Κυρ Σεπ 20, 2009 7:50 pm\nαπό teddy-boys3 Την / Το Κυρ Σεπ 20, 2009 7:52 pm\neinai ena wraio ghpedo pou mexri stigmhs tyrei tis prodiagrafes kai mono emeis kseroume k mporoume kai to kanoume kathe kiriakh kamini.opws blepete kai stin parapanw eikona panaxaikhvs rodos


ΤΕΡΝΑ Ενεργειακή: Οι νέες επενδύσεις άνω του €1,5 δισ. και οι προοπτικές – Week News Hagen\nΤρίτη, 7 Απριλίου 2020, 22:32\nΈνα ακόμη έργο που αναμένεται να ξεκινήσει το προσεχές διάστημα αφορά την κατασκευή μονάδας επεξεργασίας απορριμμάτων στην Πελοπόννησο, έργο προϋπολογισμού 168 εκατ. ευρώ που αναμένεται να ξεκινήσει να υλοποιείται τους προσεχείς μήνες. Όπως ανέφερε τον περασμένο Νοέμβριο ο πρωθυπουργός Κυριάκος Μητσοτάκης στη Βουλή, απαντώντας σε επίκαιρη ερώτηση του βουλευτή ΚΙΝΑΛ Οδυσσέα Κωνσταντινόπουλου, “όταν συμβασιοποιηθεί το έργο θα προσθέσει άλλα 60 εκατ. απορρόφησης στο ΕΣΠΑ και θα επιλύσει το πρόβλημα της διαχείρισης απορριμμάτων στην Πελοπόννησο έως και το 2021”.\nΣύμφωνα με πρόσφατη έκθεση της Eurobank Equities, η ΤΕΡΝΑ Ενεργειακή αποτελεί μία από τις “κορυφαίες αμυντικές επενδυτικές επιλογές”, καθώς το επενδυτικό πρόγραμμα της εταιρείας σε ΑΠΕ και πράσινη ενέργεια, προσφέρει ασφάλεια στους μετόχους της.\nΣημαντική απόφαση ΕΚΤ: Δέχεται τα ελληνικά ομόλογα ως ενέχυρο.


"GrevenaLive 24" - Vatolakkiotis: 03/08/12\nΣτο σφυρί το ασημένιο κύπελλο του Σπύρου Λούη\nΤο ασημένιο κύπελλο, που απονεμήθηκε στον Σπύρο Λούη μετά τη νίκη του στους πρώτους σύγχρονους Ολυμπιακούς Αγώνες, το 1896 στην Αθήνα...βγάζει σε δημοπρασία ο εγγονός του στο Λονδίνο.\nΤη δημοπρασία ανακοίνωσε την Πέμπτη ο Christie’s. Ο οίκος εκτιμά την αξία του ασημένιου κυπέλλου ύψους 15 εκατοστών, που βρίσκεται στην οικογένεια του Σπύρου Λούη εδώ και 116 χρόνια, μεταξύ 120.000 και 160.000 λιρών (143.000 έως 190.000 ευρώ).\nΔΕΙΤΕ: Βγήκε μόνο με την μπλούζα της και τους τρέλανε όλους!!!\nΟι προκλητικές εμφανίσεις είναι το φόρτε της. Αυτή τη φορά όμως το παράκανε.\nΟ λόγος για την πρώην ναυαγοσώστρια του Baywatch που εθεάθη στο Μαϊάμι σε εκδήλωση της Art Basel φορώντας μόνο την μπλούζα της.\nΦυσικά όλα τα βλέμματα έπεσαν πάνω και δεν μπορούσαν να ξεκολλήσουν.\nΔΕΙΤΕ: Αράχνες σκέπασαν ολόκληρη περιοχή στην Αυστραλία\nΣαν να έχει στρωθεί μια κουβέρτα πάνω από καλλιέργειες και φυτά ενω το σκηνικό θυμίζει ταινία τρόμου…\nΑμέτρητες αράχνες κάλυψαν με τους ιστούς τους τα πάντα στην περιοχή Wagga Wagga της Νέας Νότιας Ουαλίας που επλήγη απο τις καταστροφικές πλημμύρες.\nΤο σπάνιο αυτό φαινόμενο με την ονομασία “αερόστατο” οφείλεται, σύμφωνα με τους ειδικούς, στο οτι οι αράχνες προσπάθησαν να ξεφύγουν και να προστατευθούν απο την άνοδο της στάθμης των νερών.\nEuropa League: Metalist – Ολυμπιακός 0-1 (video)\nΑκόμη μία μεγάλη ευρωπαϊκή βραδιά πρόσθεσε στο ενεργητικό του ο Ολυμπιακός επικρατώντας της Metalist στην Ουκρανία με 0-1, στον πρώτο αγώνα των δύο ομάδων για τη φάση των «16» του Europa League.\nO Ολυμπιακός ήταν μέτριος στο πρώτο μέρος, όμως κατάφερε να μπει στα αποδυτήρια έχοντας πετύχει το στόχο του που ήταν να διατηρήσει ανέπαφη την εστία του. Το αρνητικό ήταν ότι ο Mellberg πήρε κίτρινη κάρτα σε αψιμαχία με τον Gueye και χάνει τη ρεβάνς.\nΠάτρα: Μαθητές έδειξαν τα γεννητικά τους όργανα στη καθηγήτριά μέσα στην τάξη\nΟι καθηγητές και ο σύλλογος γονέων κάνουν λόγο για πρωτοφανές περιστατικό… σε Λύκειο της Πάτρας με δύο μαθητές που προέβησαν σε χυδαία σεξουαλική πρόκληση μέσα στην αίθουσα διδασκαλίας και μπροστά στα μάτια της καθηγήτριάς τους και των συμμαθητών τους.\nΌπως αποκαλύπτει η εφημερίδα “Πελοπόννησος” το συμβάν που συνέβη σε Λύκειο της πόλης προκάλεσε σοκ σε εκπαιδευτικούς και μαθητές. Μάλιστα επρόκειτο να συνεδριάσει ο Σύλλογος Διδασκόντων για να καθορίσει τη στάση του έναντι των δύο μαθητών της Β΄ τάξης.\nΑΠΙΣΤΕΥΤΟ: Διάσημη Ελληνίδα κατέψυξε το σπέρμα του συντρόφου της για να το βάζει στο πρόσωπο της ως κρέμα!!!\nΤο ακούσαμε κι αυτό και μας σηκώθηκε η τρίχα πρωνιάτικα.\nΕκτός του ότι σιχαθήκαμε κιόλας. Η Ελεονώρα Μελέτη, που λες, αποκάλυψε μέσα από την εκπομπή της ότι στο παρελθόν έβαζε στα μαλλιά της μαγιονέζα, σε μια προσπάθεια να αντιγράψει τα μυστικά ομορφιάς της Τζούλια Ρόμπερτς.\nΩστόσο, δεν ήταν η μαγιονέζα αυτό που μας σίχανε, αλλά η δεύτερη αποκάλυψη που έκανε η παρουσιάστρια. Είπε, λοιπόν, πως πασίγνωστη Ελληνίδα παγκοσμίας φήμης , κρατούσε στο ψυγείο το σπέρμα του συντρόφου της, για να το βάζει στο πρόσωπο της ως κρέμα!!!\nΑστείες στιγμές από το χώρο του ποδοσφαίρου... (video)\nΕκτός από το φανατισμό, το ποδόσφαιρο μπορεί να μας προσφέρει και άλλες συγκινήσεις... Αστεία γκολ από λάθη των τερματοφυλάκων, απίστευτες χαμένες ευκαιρίες, κοκορομαχίες μεταξύ των παιχτών άλλα και πολλά άλλα...\nΔείτε μερικές από τις καλύτερες στιγμές στο βίντεο που ακολουθεί..\nΌταν το σώμα σου γίνει “πλαστελίνη” τότε θα μπορείς και εσύ να κάνεις τα ίδια!!!\nΕκενώθηκε το Δημαρχείο Σιάτιστας. Τηλεφώνημα για βόμβα!\nΕκενώθηκε πριν από λίγο (09: 30το πρωί) το δημαρχείο της Σιάτιστας, μετά από τηλεφώνημα για τοποθέτηση βόμβας.\nΟι υπάλληλοι έχουν μεταφερθεί στο ξενοδοχείο Αρχοντικό ενώ σε λίγο αναμένεται να πραγματοποιηθεί έλεγχος από την αστυνομία στους χώρους του δημαρχείου για να διαπιστωθεί αν υπάρχει όντως θέμα.\nΓρεβενά : "Συναγερμός" στις φυλάκες από "μπαλάκια" αγνώστου προελεύσεως\n«Συναγερμός» σήμανε το απόγευμα της Πέμπτης στις φυλακές των Γρεβενών. Κατά τη διάρκεια του προγραμματισμένου ελέγχου του κτιρίου, οι υπάλληλοι του σωφρονιστικού καταστήματος βρήκαν στην ταράτσα μιας πτέρυγας «μπαλάκια» αγνώστου προελεύσεως.\nΑμέσως ειδοποιήθηκε το τμήμα ασφάλειας Γρεβενών για καταγραφή και εξακρίβωση του περιεχομένου των δεμάτων τα οποία στη συνέχεια θα σταλούν στο χημείο, όπως προβλέπεται σ’ αυτές τις περιπτώσεις.\nΜέσα στις επόμενες ώρες είναι πιθανόν να βγει και σχετική ανακοίνωση από πλευράς σωφρονιστικού καταστήματος και από την αστυνομική διεύθυνση Γρεβενών, ενώ διενεργείται σχετική έρευνα για το πως μπορεί να έφτασαν τα συγκεκριμένα δέματα στην ταράτσα των φυλακών Γρεβενών.\nΤο σαλόνι ενός καραβιού σε μεγάλα κύματα!!! (VIDEO)\n«Υπάρχει κάτι πιο όμορφο από την γυναίκα ;» αναρωτιόμαστε και στις 8 Μαρτίου την τιμούμε με ξεχωριστό τρόπο. Οι γυναίκες στην Ελλάδα έχουν αποδείξει ότι ξέρουν να διεκδικούν αλλά και να διασκεδάζουν.\nΣΟΚ: Αρχιμανδρίτης ασελγούσε σε 3 αγόρια στο Μενίδι\nΤα τρία παιδιά πήγαιναν στο Κατηχητικό και αποκάλυψαν στους γονείς τους ότι είχαν πέσει θύματα σεξουαλικής παρενόχλησης από τον Αρχιμανδρίτη.\nΟι γονείς τους αμέσως κατήγγειλαν τα πάντα στην αστυνομία και ο αρχιμανδρίτης του Ιερού Ναού Κωνσταντίνου Και Ελένης στο Μενίδι συνελήφθη. Σύμφωνα με την αστυνομία σε έρευνα που έγινε στο σπίτι του βρέθηκε σε ηλεκτρονικό υπολογιστή πορνογραφικό υλικό.\nΘρήνος στη Λαμία: 23χρονη φοιτήτρια σκοτώθηκε σε τροχαίο\nΣπούδαζε στη Θεσσαλονίκη και σκοτώθηκε με μηχανή τα ξημερώματα...\nΗ είδηση έπεσε σαν βόμβα στην τοπική κοινωνία της Λαμίας για τον τραγικό θάνατο της 23χρονης φοιτήτριας από τη Λαμία, που σπούδαζε στα ΤΕΦΑΑ Θεσσαλονίκης…\nΣύμφωνα με το ρεπορτάζ του LamiaReport, η 23χρονη Λαμιώτισσα ήταν συνεπιβάτης σε μηχανή μεγάλου κυβισμού που οδηγούσε 33χρονος από τη Θεσσαλονίκη.\nEurovision 2012: Η Παπαρίζου στον τελικό της Σουηδίας! (video)\nΜπορεί η Έλενα Παπαρίζου να έχει αποκλείσει προς το παρόν το ενδεχόμενο να την δούμε τρίτη φορά στη σκηνή της Eurovision, ωστόσο, θα εμφανιστεί σε εθνικό τελικό για τον διαγωνισμό! Μην χαίρεστε… στον τελικό της Σουηδίας θα τραγουδήσει, όχι της Ελλάδας!\nΠεριφερειακό Πρωτάθλημα Μικτών - Συνθέσεις και Αποτελέσματα - ΦΩΤΟ\nΠΡΩΤΑΘΛΗΜΑ ΠΕΡΙΦΕΡΕΙΑΚΩΝ ΟΜΑΔΩΝ ΕΠΟ\nΠραγματοποιήθηκαν την Τετάρτη 7/3, οι αγώνες της πρεμιέρας της β΄ φάσης των Περιφερειακών Ομάδων Παίδων και Νέων για το Πανελλήνιο Πρωτάθλημα Προεπιλογής Εθνικών Ομάδων «Good League ΟΠΑΠ», οι οποίοι συγκέντρωσαν το ενδιαφέρον πολλών φιλάθλων αλλά και σκάουτς.\nΔΙΟΔΙΑ ΑΦΙΔΝΕΣ, ΟΛΟΙ ΤΗΝ ΠΑΡΑΣΚΕΥΗ 9/3, 5 μμ\nΑΝΟΙΓΟΥΜΕ ΤΑ ΔΙΟΔΙΑ ΣΤΙΣ ΑΦΙΔΝΕΣ ΤΗΝ ΠΑΡΑΣΚΕΥΗ 9/3, 5 μμ.\nΗ ΠΑΡΟΥΣΙΑ ΟΛΩΝ ΜΑΣ ΕΙΝΑΙ ΑΠΑΡΑΙΤΗΤΗ. ΑΠΑΝΤΑΜΕ ΣΤΗΝ ΠΡΟΣΠΑΘΕΙΑ ΤΡΟΜΟΚΡΑΤΙΑΣ ΤΗΣ ΝΕΑΣ ΟΔΟΥ ΜΕ ΑΝΤΕΠΙΘΕΣΗ!\nΓΙΑ ΝΑ ΠΑΡΟΥΜΕ ΤΙΣ ΖΩΕΣ ΜΑΣ ΠΙΣΩ!\nΤο ποίημα της γιορτής της γυναίκας!!!\nΜέρα της γυναίκας σήμερα και επέλεξα να σας παραθέσω ένα ποίημα που έστειλε η 16χρονη Ειρήνη Μπουράκη.\nΤα όνειρα της μικρής αναγνώστριας και η αγάπη της για τη ζωή και τον έρωτα ας δώσουν χρώμα έντονο στις μουντές μέρες που ζούμε.\nΧθες έβαλα ένα θέμα για τη βία κατά των γυναικών που έχει γίνει πια μάστιγα στην Ελλάδα.\nΈχουν δει και έχουν δει τα μάτια μας...\nΤις μαζέψαμε και σας τις παρουσιάζουμε σε μία μεγάλη λίστα...\nΔείτε τις αστείες και παράξενες πινακίδες !!!\nΓρεβενά Αεράτα - Α.Ε. Περδίκκα 0-0 (11η αγωνιστική)\nΑκόμη μία άσφαιρη αγωνιστική (3η συνεχόμενη) για την ομάδα των Αεράτων, καθώς παραχώρησε λευκή ισοπαλία στην εξ αναβολής αναμέτρηση της 11ης αγωνιστικής με τον Περδίκκα.\nΟι γηπεδούχοι είχαν την ευκαιρία να πάρουν προβάδισμα στο σκορ στο 11', όταν ο Χαματάι κέρδισε πέναλτι, αλλά αψυχολόγητα πλάσαρε πάνω στον Παπαδόπουλο.\nΜέχρι το 25' λεπτο οι φιλοξενούμενοι είχαν την κατοχή και τον έλεγχο του παιχνιδιού, με τα Αεράτα στη συνέχεια να ισορροπούν, χωρίς αποτέλεσμα.\nΣτην επανάληψη έγινε κακό παιχνίδι με τις δύο ομάδες να μην ικανοποιούν με την απόδοσή τους, με εξαίρεση την μοναδική καλή στιγμή στο 84' στο σουτ του Συμεωνίδη.\nΑπονομή τιμητικών επαίνων στους μαθητές που συμμετείχαν στις εκδηλώσεις «Γρεβενά & Ανακατωσιά»\n«Είστε το μέλλον αυτού του τόπου, είστε το μέλλον αυτού του θεσμού. Είστε εσείς που θα συνεχίσετε τα επόμενα χρόνια τις αποκριάτικες εκδηλώσεις» τόνισε μεταξύ άλλων ο Δήμαρχος Γρεβενών κ. Δημοσθένης Κουπτσίδης κατά την διάρκεια εκδήλωσης, απευθυνόμενος στους μαθητές των σχολικών μονάδων Α/θμιας και Β/θμιας Εκπαίδευσης Γρεβενών που συμμετείχαν στις αποκριάτικες εκδηλώσεις του Δήμου «Γρεβενά & Ανακατωσιά» 2012.\nΑϊ σε ικετεύω με λύσσα, πια σταμάτα.. (video)\nΤο Ai Se Eu Te Pego στη GREEK VERSION γίνεται:... Αϊ σε ικετεύω με λύσσα, πια σταμάτα.\nΘα πάθετε πλάκα με αυτό το φαινόμενο! Δεν το έχετε ξαναδεί! (video)\nΑυτό το φαινόμενο είναι πραγματικά μοναδικό και ... συμβαίνει μόνο στην πόλη Skagen της Δανίας.\nΣε αυτό το σημείο η Βαλτική ενώνεται με τη Βόρεια Θάλασσα, δημιουργώντας μια ορατή θαλάσσια γραμμή, λόγω της αντίθετης παλίρροιας των νερών.\nΤο πιο μικρό ελικόπτερο.. (video)\nΟ 75χρονος Gennai Yanagisawa απο το Matsumoto της Ιαπωνίας εχει φτιάξει το μικρότερο ελικόπτερο του κόσ μ ου, βάρους μόλις 75 κιλών...\nΣτον ημιτελικό του κυπέλλου ο Ολυμπιακός\nΠαρότι βρέθηκε πίσω στο σκορ με 2-0, ο Ολυμπιακός πήρε την πρόκριση στα ημιτελικά του Final-8, επικρατώντας του Παμβοχαϊκού με 3-2.\nΤα μεγάλα παιχνίδια στην πρεμιέρα του Final-8 που διεξάγεται στην Σύρο ολοκληρώθηκαν με μία ακόμα ματσάρα. Οι Παμβοχαϊκός και Ολυμπιακός παρέδωσαν μαθήματα βόλεϊ, με τους «ερυθρόλευκους» να παίρνουν την πρόκριση για τα ημιτελικά, όπου και θα αντιμετωπίσουν τον Ηρακλή.\nΜεγάλη ηλιακή καταιγίδα φτάνει απόψε στη Γη (video)\nΠροβλήματα στις τηλεπικοινωνίες!!!\nΗ ηλιακή καταιγίδα είναι αποτέλεσμα μιας ηλιακής έκλαμψης, την οποία προκάλεσε μια μαζική εκτίναξη φορτισμένων σωματιδίων στο διάστημα. Μια τέτοια μεγάλη ηλιακή καταιγίδα πλησιάζει προς τη Γη απειλώντας να προκαλέσει προβλήματα στις τηλεπικοινωνίες, τα συστήματα GPS, τους σταθμούς παραγωγής ηλεκτρικής ενέργειας και τις αερομεταφορές.\nΙστορικό ρεκόρ τα πέντε γκολ του Messi (video)\nΣπάει κάθε ρεκόρ ο Lio Messi. O κορυφαίος ποδοσφαιριστής της δεκαετίας έγινε απόψε ο μοναδικός παίκτης που πετυχαίνει πέντε γκολ σε αγώνα του Champions League, με το επίτευγμά του στο 7-1 επί της Leverkuzen στο Camp Nou. Παράλληλα, έφτασε τα 49 γκολ και είναι τέταρτος σκόρερ στη διοργάνωση, πίσω από τον Raul (71), τον Van Nistelrooy (56) και τον Henry (50).\nΕπίσης, ο 25χρονος Messi ξεπέρασε τα 100 γκολ σε δύο σεζόν, επίτευγμα θεωρητικά… ακατόρθωτο σε τέτοιο επίπεδο. Κι όμως, μετά τα 53 που πέτυχε πέρυσι σε όλες τις διοργανώσεις, φέτος έχει ήδη 48 τα οποία κατανέμονται ως εξής: 28 στην Primera Division, 12 στο Champions League, 2 στο κύπελλο Ισπανίας και έξι στις υπόλοιπες διοργανώσεις, στις οποίες έχει λάβει μέρος με τη Barcelona.\nO πρίγκιπας Χάρι κέρδισε τον Γιουσέιν Μπόλτ (vid)\nΟ πρίγκιπας Χάρι έκανε επίσημη επίσκεψη στην Καραϊβική και πέρασε μια βόλτα από την Τζαμάικα. Εκεί συνάντησε τον καλύτερο σπρίντερ του πλανήτη με τον οποίον κανόνισαν να αγωνιστούν σε ένα σπρίντ 20 μέτρων.\nΟ Μπολτ περπάτησε και ο Χάρι κατάφερε να τον κερδίσει.\nNέα Ζηλανδία: Κατάφερε να πιάσει με καλάμι τόνο βάρους 335 κιλών (pics)\nΤο ψάρεμα τελικά εκτός από τεράστια υπομονή χρειάζεται και τέχνη αυτό ισχύει στην περίπτωση του Νέιθαν Άνταμς ο οποίος βγήκε στα ανοιχτά με το εξάμετρο σκάφος του για να κάνει το αγαπημένο του χόμπι.\nΣυγκλονιστικές είναι οι αποκαλύψεις για τον λόγο που οδήγησε το μαθητή του 9ου Γυμνασίου στην "βουτιά" από το 2ο όροφο του σχολείου του, με αποτέλεσμα να υποστεί κατάγματα σε πόδια και χέρια.\nΣτην συνέχεια οι συμμαθητές του έφυγαν και εκείνος πήδηξε στο κενό!\nΑΠΟΕΛ: Οι αποκρούσεις του Χιώτη στα πέναλτι (video)\nO Διονύσης Χιώτης έβαλε τη σφραγίδα του στην πρόκριση του ΑΠΟΕΛ επί της Lyon με τις αποκρούσεις του στη διαδικασία των πέναλτι, στις εκτελέσεις των Lacazette και Bastos.\n«Το όνειρο έγινε πραγματικότητα αυτό φάνηκε και σήμερα. Το πιστεύαμε, ήμασταν ψύχραιμοι και δεν φοβηθήκαμε σε καμία φάση του ματς. Δεν το έχουμε συνειδητοποιήσει ακόμα, το πίστευα πως θα προκριθούμε και το καταφέραμε. Δεν ξέρουμε που θα φτάσουμε, το έχω πει και θα το ξαναπώ, αυτή η ομάδα μπορεί…» τόνισε ο Χιώτης.\nΣτους ''8'' ο ΑΠΟΕΛ (video)\nΣτην εμφάνιση της ιστορίας του το ΑΠΟΕΛ με ήρωες τους Χιώτη (έπιασε 2 πέναλτι) και Μαντούκα (σκορερ) προκρίθηκε στα στα πέναλτι της Λυών (1-0 κ.α) και βρίσκεται στις 8 καλύτερες ομάδες του Τσάμπιονς Λιγκ!\nTo ΓΣΠ κατάμεστο, ρεκόρ προσέλευσης και το ΑΠΟΕΛ δεν θα μπορούσε να έχει καλύτερο ξεκίνημα...\nΚατάσχεση μισθού ή σύνταξης για χρέη στο Δημόσιο - Πως θα γίνεται\nΔωρεάν εξετάσεις σήμερα για τις γυναίκες!!!\nΗ σημερινή ημέρα που είναι αφιερωμένη στις γυναίκες, είναι μια καλή αρχή για το «ευαίσθητο» και όχι αδύναμο, φύλο, να κοιτάξει λίγο την υγεία του. Να κάνει εξετάσεις, να κάνει ένα τσεκ απ για να εντοπίσει τυχόν προβλήματα, που ενδεχόμενα να σώσουν και ζωές.\nΠαγκόσμια ημέρα της γυναίκας 2012 για μία ισότιμη θέση των γυναικών..\nΠαγκόσμια Ημέρα της Γυναίκας σήμερα 8 Μαρτίου 2008 και με αφορμή τη επέτειο, οφείλουμε να αναδείξουμε στην πράξη όλα εκείνα που συνθέτουν τη σύγχρονη γυναικεία παρουσία. Στις μέρες μας η γυναίκα κατακτά όλο και πιο σημαντική θέση στο χώρο της εργασίας, της γνώσης και της κοινωνικής προσφοράς.\nΓενική πρόγνωση καιρού για Πέμπτη 8/3/2012\nΣτη Θεσσαλονίκη θα σημειωθούν νεφώσεις με βροχές και πιθανώς πρόσκαιρη καταιγίδα. Οι άνεμοι θα πνέουν από ανατολικές διευθύνσεις 3 με 5 μποφόρ. Η θερμοκρασία θα κυμανθεί από 6 έως 10 βαθμούς Κελσίου.\nΣτη Μακεδονία και τη Θράκη θα σημειωθούν νεφώσεις με τοπικές βροχές. Πιθανότητα για σποραδικές καταιγίδες κυρίως στις θαλάσσιες-παράκτιες περιοχές της Μακεδονίας. Χιόνια θα πέσουν στα ορεινά αλλά και σε περιοχές της δυτικής Μακεδονίας με χαμηλότερο υψόμετρο.\nHρωίδα μητέρα έχασε τα πόδια της για να σώσει τα παιδιά της από ανεμοστρόβιλο (vid)\nΜία ακόμη συγκινητική ιστορία έρχεται στο φως της δημοσιότητας μετά την συγκλονιστική υπόθεση της μικρούλας Έιντζελ που σκοτώθηκε από τους φονικούς ανεμιστρόβιλους πριν από λίγες ημέρες στις ΗΠΑ.\nΗ 36χρονη Στέφανι Ντέκερ είδε το σπίτι της να καταρρέει από την επιδρομή των ανεμοστρόβιλων και δεν δίστασε να χρησιμοποιήσει το κορμί της ως ασπίδα ώστε να σώσει τα δύο της παιδιά, τον 8χρονο Ντομινίκ και την 5χρονη Ρις.\nΠαγκόσμια ημέρα της γυναίκας 2012 και η Google τιμά την γυναίκα!!! (VIDEOS)\nΗ Google γιορτάζει την Παγκόσμια Ημέρα της Γυναίκας με ένα doodle διακοσμημένο με τα σύμβολα των γυναικών στην θέση των γραμμάτων.\nΤο "G" στην αρχική σελίδα της μηχανής αναζήτησης έχει αντικατασταθεί με το θηλυκό σύμβολο, ενώ ένα από τα «o» έχει αντικατασταθεί με ένα λουλούδι.\nΚλειστά τα φαρμακεία εκτός από Αθήνα και Πειραιά\nΣαρανταοκτάωρη πανελλαδική απεργία έχει εξαγγείλει για σήμερα Πέμπτη και αύριο Παρασκευή ο Πανελλήνιος Φαρμακευτικός Σύλλογος (ΠΦΣ).\nΣτην κινητοποίηση συμμετέχουν όλοι σχεδόν οι Φαρμακευτικοί Σύλλογοι εκτός εκείνους της Αττικής και τον Πειραιά οι οποίοι συνεχίζουν την αναστολή πίστωσης προς τα Ταμεία.\nΑπ' ότι φαίνεται η οικονομική κρίση δεν στάθηκε ικανή να αποτρέψει τις πωλήσεις όπλων από κράτη-μέλη της ΕΕ προς την Ελλάδα. Η Ευρώπη πούλησε στην χώρα μας οπλικά συστήματα, η αξία των οποίων ξεπέρασε το 1 δισ. ευρώ και μάλιστα κατά την διάρκεια των διαπραγματεύσεων για το πρώτο πακέτο διάσωσης το 2010, σύμφωνα με στοιχεία του Ευρωπαϊκού Συμβουλίου, τα οποία επικαλείται η διαδικτυακή πύλη euobserver.com.\nΗ ετικέτα που προκάλεσε σάλο στη Βρετανία!\n"Πώς να πλύνετε τα παντελόνια; Δώστε στη γυναίκα σας, αυτό είναι δουλειά της!"... αυτό γράφουν ετικέτες ρούχων που πωλούνται στο Madhouse στην Oxford Street του Λονδίνου.\nΟι ετικέτες ήδη έχουν προκαλέσει αντιδράσεις, καθώς γίνεται λόγος για ρατσισμό, που δεν περιέχει ίχνος χιούμορ.


Έχεις άστρα... (30 Νοεμβρίου 2014) - Newpost.gr\nΗ ζέστη συνεχίζεται - Μικρή πτώση της θερμοκρασία από το μεσημέρι του Newsroom Δημοσίευση 30 Νοεμβρίου 2014, 09:59 / Ανανεώθηκε 1 Δεκεμβρίου 2014, 08:42 Έχεις άστρα... (30 Νοεμβρίου 2014)\nΔιαβάστε τις προβλέψεις για όλα τα ζώδια (30 Νοεμβρίου 2014). Κριός Αγαπητέ Κριέ, κάποιες καθυστερήσεις σήμερα σε απογοητεύουν και σου κόβουν τη φόρα. Έχεις πολλά να κάνεις, αλλά πρέπει να είσαι υπομονετικός, γιατί για κάποια ζητήματα δεν έχει έρθει η σωστή στιγμή. Φρόντισε να επιμείνεις στις προσπάθειές σου και μην τα παρατάς. Με αργά και σταθερά βήματα, σίγουρα θα έχεις καλά αποτελέσματα\nΦίλε Δίδυμε, η σημερινή μέρα σε βρίσκει αρκετά κουρασμένο, γιατί οι υποχρεώσεις που έχεις είναι πάρα πολλές και το κεφάλι σου είναι μονίμως απασχολημένο με κάτι. Ίσως να πρέπει να τολμήσεις κάποιες αλλαγές, που θα βελτιώσουν την καθημερινότητά σου. Καρκίνος\nΦίλε Λέοντα, οι ικανότητές σου είναι πάρα πολλές και καλό είναι σήμερα να αξιοποιήσεις όλες τις ευκαιρίες που θα σου δοθούν, για να προχωρήσεις τα σχέδιά σου. Μην παρασυρθείς από νεύρα ή από κάποιες καταστάσεις που θα σε αποσυντονίσουν. Μείνε συγκεντρωμένος και πιστός στο πρόγραμμα που έχεις στο μυαλό σου, για να πετύχεις όσα θέλεις. Παρθένος\nΑγαπητέ Ζυγέ, σήμερα οι άνθρωποι και τα γεγονότα γύρω σου θα σε επηρεάσουν αρκετά και θα διαταράξουν για τα καλά τις ισορροπίες σου. Δείξε ψυχραιμία και ασχολήσου με όσα πραγματικά σε αφορούν προσωπικά. Ο καθένας κάνει τις επιλογές του και εσύ πρέπει να το σεβαστείς αυτό, ανεξάρτητα αν συμφωνείς ή διαφωνείς. Σκορπιός\nΑγαπητέ Σκορπιέ, η σημερινή μέρα θα έχει αρκετή ένταση, κυρίως για ζητήματα του παρελθόντος. Έχεις αφήσει κάποια θέματα και σε αγχώνουν ακόμα. Ωστόσο, η ενεργητικότητα που έχεις, σήμερα θα σε βοηθήσει να πάρεις τις καταστάσεις στα χέρια σου και να τελειώνεις με όλες σου τις εκκρεμότητες. Προσοχή στις βιαστικές αποφάσεις που μπορεί να πάρεις. Τοξότης Αγαπητέ Τοξότη, τα νεύρα σου θα δοκιμαστούν τη σημερινή Κυριακή, καθώς οι υποχρεώσεις σου είναι πάρα πολλές και θέλεις να τις διευθετήσεις το συντομότερο. Δεν είναι δυνατόν να τα καταφέρεις, αν δεν ηρεμήσεις και δεν καταπολεμήσεις τον παρορμητισμό σου, που μπορεί να οδηγήσει σε βιαστικές κινήσεις. Αιγόκερως\nΣήμερα, αγαπητέ Αιγόκερε, πρέπει να προσπαθήσεις να ηρεμήσεις και να αποφύγεις τις κινήσεις πανικού. Όσα σε απασχολούν θα βρουν λύση, μέσα από ευκαιρίες που θα παρουσιαστούν και θα σε ευνοήσουν ιδιαίτερα. Για να μην αγχώνεσαι, μίλα στους δικούς σου ανθρώπους και ζήτα τη βοήθειά τους. Υδροχόος


Βάψιμο Σπιτιού - Τιμές Κόστους & Προσφορές | TIMIOS.GR\nΑρχική σελίδα Όλες οι υπηρεσίεςΕλαιοχρωματισμοί Βάψιμο Σπιτιού\nαπό admin 3 Απριλίου, 2019\nΒάψιμο Σπιτιού 1,30 Ευρώ το μ2 για Άριστο Αποτέλεσμα, από τίμιους τεχνικούς. Προσφορές σε Χαμηλές Τιμές, Χωρίς Επιβάρυνση Επίσκεψης, για Βάψιμο Κατοικιών ή για Επαγγελματικό Χώρο.\nΣυμβουλές από διακεκριμένους ελαιοχρωματιστές για να κάνεις μόνο σου το Βάψιμο του Σπιτιού σου.\nΠροτού ξεκινήσετε να βάφετε, πλύνετε το ρολό με λίγο νερό και υγρό σαπούνι, κυλίστε το στα χέρια σας 2-3 φορές και, τέλος, αφήστε το να στεγνώσει καλά. Με αυτόν τον τρόπο, θα εξομαλύνετε την επιφάνειά του και πετύχετε το ομοιόμορφο αποτέλεσμα που αναζητάτε.


iTravelPoetry | “Τα όμορφα τοπία της κόλασης”: το νέο βιβλίο της Αλκυόνης Παπαδάκη μόλις κυκλοφόρησε!Λογοτεχνία, φιλοσοφία, ψυχολογία, ταξίδια\nΠολλά θα μπορούσε να γράψει κανείς για την Αλκυόνη Παπαδάκη, για την συγγραφέα που με τον λυρικό της λόγο κατάφερνε και καταφέρνει να μιλάει απευθείας στην ψυχή των αναγνωστών, καθώς όπως και η ίδια έχει παραδεχτεί η αγαπημένη της διαδρομή είναι εκείνη που περνάει από τα στενά σοκάκια της ψυχής των ανθρώπων!\nΣήμερα, η Αλκυόνη Παπαδάκη και οι Εκδόσεις Διόπτρα μας παρουσιάζουν το νέο της δημιούργημα, “Τα όμορφα τοπία της κόλασης”, που μπορείτε να βρείτε σε όλα τα βιβλιοπωλεία. Και το φαινομενικά “παράδοξο” του τίτλου, κρύβει όλο το νόημα της πένας και της ύπαρξης της δημιουργού. Η Αλκυόνη Παπαδάκη με τον δικό της μοναδικό τρόπο βρίσκει την χαρά, την αγάπη και την ευγνωμοσύνη, οπουδήποτε, ακόμα και όταν οι καιροί και οι συνθήκες είναι ερεβώδης, ενώ απλώνει το χέρι στους αναγνώστες για να την ακολουθήσουν!\nΠαρακάτω θα βρείτε ένα απόσπασμα από το βιβλίο που δεν πρέπει να λείψει από καμία βιβλιοθήκη!\n“Στο δρόμο της ζωής μου – που δεν ήταν ποτέ στρωμένος με άσφαλτο – συνέχισα και έκανα παρέα με πολλούς και διαφορετικούς ανθρώπους. Κάποιοι με πλήγωσαν, κάποιοι μου’δώσαν το χέρι τους την ώρα που η βροχή είχε δυναμώσει και ο δρόμος γέμιζε λασπόνερα.\nΣυνάντησα ανθρώπους που τους θαύμασα, που τους ξεχώρισα, που τους αγάπησα και κάναμε μαζί ένα ταξίδι στο ίδιο όνειρο.\nΕίδα, άκουσα, έμαθα, μοιράστηκα μαζί τους χαρές, πόνους και χίμαιρες.\nΌμως… Υπήρχαν και κάτι άλλοι που τους αντάμωσα σε μονοπάτια γλιστερά, να κάθονται κάτω από μία ανθισμένη αμυγδαλιά χαμογελαστοί και να λιάζουν τις πληγές τους.\nΑπ’ αυτούς πήρα τα πιο σπουδαία μαθήματα ζωής.\nΈμαθα πως και στα βαθιά της κόλασης υπάρχουν πάντα όμορφα τοπία, που μπορείς, αν θέλεις, να ανακαλύψεις και να αφήσεις την ψυχή σου ελεύθερη να ξαποστάσει.\nΈμαθα πως και στην άκρη του γκρεμού όταν βρεθείς, μπορείς να πιαστείς από ανθισμένο κυκλάμινο και να σωθείς. Φτάνει να στρέψεις το βλέμμα σου και να το δεις.\nΈμαθα πως η ψυχή είναι μία πολύχρωμη πεταλούδα. Ακόμα και στους πιο βαριούς ψάχνει το άρωμα των λουλουδιών για να λυτρωθεί.\nΈμαθα πως όταν σε χτυπούν τα άγρια κύματα, στα βαθιά της θάλασσας, και γύρω σου είναι τα σκυλόψαρα έτοιμα να σε καταπιούν, πάντα υπάρχει δίπλα σου ένα κοχύλι, που μέσα του κρύβεται ο θεός. Σφίξετε στην χούφτα σου και θα σε οδηγήσει στην ακτή που ονειρεύτηκες.\nΑκόμα κι όταν το δέντρο της ζωής σου το ‘χει ρημάξει ο βοριάς, κοίτα γύρω σου τα πουλιά που τραγουδούν πάνω στα στα ξεραμένα δέντρα.\nΕίναι η ζωή που προσπαθεί να σε μαγέψει με το τραγούδι της. Μη στρέψεις αλλού το πρόσωπό σου. Σ’εσένα είναι αφιερωμένο τραγούδι της.


"Ψαλτωδία": Ευχές για το νέον έτος\nΤο Δ.Σ. του Συλλόγου Ιεροψαλτών Ν. Αιτωλ/νίας "ΑΝΘΙΜΟΣ Ο ΑΡΧΙΔΙΑΚΟΝΟΣ" εύχεται ο εν Ιορδάνη υπό Ιωάννου βαπτισθείς Υιός και Λόγος του Θεού να χαρίζει σε εσάς και τους οικείους σας κάθε αγαθό. Ευχόμαστε δε το νέον έτος 2009 να είναι δημιουργικό και καρποφόρο σε κάθε δραστηριότητά.\nΟ ΠΡΟΕΔΡΟΣ, ΧΡΗΣΤΟΣ ΜΟΥΣΕΛΙΜΗΣ\nΟ ΑΝΤΙΠΡΟΕΔΡΟΣ, ΑΝΔΡΕΑΣ ΑΓΓΕΛΗΣ\nΟ ΓΕΝ. ΓΡΑΜΜΑΤΕΑΣ, ΠΑΝΑΓΙΩΤΗΣ ΚΟΥΤΣΟΥΚΗΣ\nΟ ΤΑΜΙΑΣ, ΓΕΩΡΓΙΟΣ ΚΑΡΟΠΟΥΛΟΣ\nΤΟ ΜΕΛΟΣ, ΠΑΝΑΓΙΩΤΗΣ ΓΕΩΡΓΑΚΟΠΟΥΛΟΣ\nΑναρτήθηκε από Psaltodia στις 8:28 μ.μ.


**** ΞΕΝΟΔΟΧΕΊΑ QUEST KELVIN GROVE, ΜΠΡΊΣΜΠΕΪΝ ****\nΤο Quest Kelvin Grove είναι παραδοσιακό ξενοδοχείο 3-αστέρων που παρέχει δωμάτια για μη καπνιστές για διαμονή λίγα λεπτά μακριά από Balloon Ride and O'Reilly's Vineyard Champagne Breakfast, The Brisbane River και Anzac Square. Το ξενοδοχείο άνοιξε το 2014, και προσφέρει καταλύματα σε κτήριο με 4 ορόφους σχεδιασμένο σε παραδοσιακό στιλ.\nΑυτό το ξενοδοχείο διαθέτει 85 δωμάτια προσφέροντας ακόμα Στούντιο Διαμέρισμα, Διαμέρισμα 3 Υπνοδωματίων και Διαμέρισμα 2 Υπνοδωματίων. Στα δωμάτια θα απολαύσετε ιδιωτικά μπάνια με σεσουάρ, ντους και μπανιέρα.\nΟ κατάλογος του εστιατορίου προσφέρει πιάτα τοπικής κουζίνας.\nΤο Quest Kelvin Grove Hotel βρίσκεται 15-λεπτά οδικώς από το αεροδρόμιο Brisbane International.\nΤο ξενοδοχείο προσφέρει χώρο στάθμευσης, θυρίδα ασφαλείας και ανελκυστήρα καθώς και αίθουσα συνεδριάσεων και φωτοτυπικό για όλες τις ανάγκες των πελατών.\nΤο κατάλυμα προσφέρει κούνιες και παιδικά κρεβατάκια για παιδιά. Το ξενοδοχείο σάς προσφέρει γυμναστήριο και κέντρο φίτνες.\nArena Apartments Μπρίσμπεϊν Cloud 9 Backpackers Μπρίσμπεϊν Metropolitan Motor Inn Μπρίσμπεϊν Abbey On Roma Hotel & Apartments Μπρίσμπεϊν Ascot Budget Inn Μπρίσμπεϊν Hotel Jen Μπρίσμπεϊν Amelia Budget Hotel Bowen Terrace Accommodation Μπρίσμπεϊν Base Brisbane Embassy Republic Apartments Μπρίσμπεϊν Comfort Inn & Suites Robertson Gardens Μπρίσμπεϊν Springwood Tower Apartment Hotel Μπρίσμπεϊν\nΞενοδοχείο Westin Bonaventure Λος Άντζελες Ξενοδοχείο Millennium Biltmore Λος Άντζελες Ξενοδοχείο Chateau Marmont Λος Άντζελες Ξενοδοχείο Urbanica The Meridian Μαϊάμι Μπιτς Ξενοδοχείο Granduca Χιούστον Ξενοδοχείο Catalina & Beach Club Μαϊάμι Μπιτς Ξενοδοχείο Studio 6 Χιούστον Ξενοδοχείο επιπλωμένων διαμερισμάτων Corporate Network - 233 E. Wacker Σικάγο Ξενοδοχείο Santa Barbara South Beach Μαϊάμι Μπιτς Ξενοδοχείο Candlewood Medical Center Χιούστον Ξενοδοχείο Corporate Downtown La The Apex Λος Άντζελες Ξενοδοχείο Courtyard Boston-south Βοστώνη Ξενοδοχείο Sls At Beverly Hills Λος Άντζελες Ξενοδοχείο The Whitehall Σικάγο


Στο εργαστήριο της ΤΕΧΝΟΛΟΓΙΑΣ στην πλευρά του δρόμου τοποθετήθηκαν σύγχρονα παράθυρα αλουμινίου. Απαραίτητο έργο, αφού στα παλαιά κουφώματα η φθορά του χρόνου, ήταν 34 ετών, τα έκανε μη λειτουργικά.\nΤο χειμώνα πάγωνε η αίθουσα παρόλο που τα παράθυρα ήταν κλειστά. Οι δύο σειρές καλοριφέρ δεν επαρκούσαν να ζεστάνουν τον χώρο από την διαρροή της θερμότητας.\nΆνοιγαν μόνον ένας φεγγίτης και ένα παράθυρο, ανεπαρκής παροχή ανανέωσης του αέρα. Μόνιμα υπήρχε μια μυρωδιά.\nΤο εργαστήριο είναι λειτουργικός χώρος, όπου τα παιδιά δημιουργούν, συνδιάζοντας τη θεωρία με την πράξη. Οι κουρτίνες ήταν μόνιμα σε άσχημη αισθητική κατάσταση από τις σκόνες. Για να περιορίσουμε αυτήν την εικόνα τις αφαιρέσαμε, αλλά τα διαφανή τζάμια περιόριζαν την προσοχή των μαθητών...\nΤα νέα παράθυρα είναι ημιδιαφανή, δυνατότητα που αποτρέπει την ορατότητα με το εξωτερικό περιβάλλον και επιτρέπει την είσοδο του φυσικού φωτισμού. Τα διπλά τζάμια και η καλή εφαρμογή τους περιορίζουν στο ελάχιστο την απώλεια θερμότητας. Όταν δε απαιτείται αερισμός την ώρα του μαθήματος η ανάκλιση το επιτρέπει χωρίς τις "παρενέργειες"...!\nΤο έργο αυτό πραγματοποιήθηκε από τα χρήματα της σχολικής επιτροπής που την επιχορηγεί ο δήμος.


Η Alfa Romeo Mito GTA θα είχε γράψει ιστορία αν...\nΜΕ 240 ΑΛΟΓΑ ΚΑΙ ΕΝΑ ΕΝΤΕΛΩΣ ΣΠΟΡ ΣΤΗΣΙΜΟ, ΤΟ ΠΡΩΤΟΤΥΠΟ ΤΗΣ MITO GTA ΘΑ ΜΠΟΡΟΥΣΕ ΝΑ ΕΙΧΕ ΑΛΛΑΞΕΙ ΟΛΑ ΟΣΑ ΞΕΡΟΥΜΕ ΓΙΑ ΤΑ ΓΡΗΓΟΡΑ HATCHBACKS ΑΝ Η ΟΙΚΟΝΟΜΙΚΗ ΚΡΙΣΗ ΤΟΥ 2009 ΔΕΝ ΕΙΧΕ ΑΛΛΑΞΕΙ ΤΑ ΠΛΑΝΑ ΤΗΣ ALFA ROMEO.\nΗ τελευταία φορά που μοντέλο παραγωγής της Alfa Romeo είχε την ένδειξη GTA ήταν όταν είχε εμφανιστεί στις 156 και 147 με τον κινητήρα των 2,5 λίτρων και τα 250 άλογα με κίνηση μόνο στους εμπρός τροχούς (όσοι τα έζησαν θα τους μείνουν αξέχαστα). Μετά την κατάργηση των δύο αυτών μοντέλων, το λογότυπο GTA επανήλθε μόνο μία φορά, πάνω σε ένα πρωτότυπο της Mito.\nΠαρουσιάστηκε στην έκθεση της Γενεύης το 2009 και συγκέντρωσε επάνω του όλα τα βλέμματα και το ενδιαφέρον των φίλων της εταιρίας. Είχε πολλές αεροδυναμικές αλλαγές και βέβαια φορούσε τον φρέσκο τότε 1,75 turbo, με τέσσερις κυλίνδρους και απόδοση 240 ίππων σε συνδυασμό με εξατάχυτο μηχανικό κιβώτιο.\nΗ ιστορία βέβαια δεν εξελίχθηκε όπως θα έπρεπε και το μοντέλο αυτό δεν είδε ποτέ το φως της παραγωγής. Η Alfa Romeo υποστήριζε ότι έφθανε σε τελική τα 250 km/h και έκανε το 0-100 Km/h σε μόλις 5 δευτερόλεπτα. Αν έβγαινε πάντως στην παραγωγή θα ήταν με διαφορά το πιο γρήγορο μικρό hatchback εκείνης της εποχής, αλλά και αρκετά ανταγωνιστικό ακόμα και με τα σημερινά δεδομένα.\nΗ εταιρία είχε φροντίσει ώστε αυτή η έκδοση να έχει αισθητή μείωση στο βάρος με αρκετά μέρη του αμαξώματος να είναι φτιαγμένα από carbon fiber. Ενώ και η αεροδυναμική μελέτη του ήταν ιδιαίτερα ψαγμένη, με ένα μεγάλο diffuser στο πίσω μέρος και αγωνιστικού τύπου εξατμίσεις.\nΗ συγκεκριμένη έκδοση ήταν και 20 χιλιοστά χαμηλότερη από το απλό μοντέλο, είχε ενεργή ανάρτηση με τα αμορτισέρ να ελέγχονται ηλεκτρονικά, και διαφορετική γεωμετρία στην μπροστινή ανάρτηση με πρόσθετες ενισχύσεις για μεγαλύτερη ακρίβεια στις εντολές του οδηγού. Στο εσωτερικό είχαν αφαιρεθεί ότι δεν χρειαζόταν με τα αγωνιστικά μπάκετ να δίνουν το στίγμα της ιδιαίτερης κατασκευής και το δέρμα Αλκαντάρα να κυριαρχεί παντού ως επένδυση του σαλονιού.\nΗ Mito GTA ήταν σχεδόν έτοιμη να βγει στην παραγωγή, όμως η οικονομική κρίση που έσκασε εκείνη την περίοδο την άφησε εκτός των πλάνων της εταιρίας. Τα οποία πλάνα βέβαια άλλαξαν κατά πολύ στην συνέχεια, με αποτέλεσμα να φθάσουμε στις μέρες μας με την ιστορική φίρμα να έχει ένα εντελώς νέο προφίλ, το οποίο δυστυχώς δεν περιλαμβάνει τα μικρά αυτά μοντέλα που την έκαναν τόσο δημοφιλή στις αγορές της Ευρώπης και της χώρας μας.